Tokikoak - EUSKADI LAGUNKOIA\nEdoskitze gelen programa ezagutuz\nEstablezimendu lagunkoiak programaren barruan Barakaldoko dendetan edoskitze gelen sarearekin partekatu ditugu esperientziak, aurten 5 urte bete dituenak.\nInguralde entitateak eraman du aurrera topaketa hau eta komertzio ezberdinetako 8 protagonistei errekonozimendu bat eman zaie ekimenean parte hartzeagatik. Bileran Ikusmer, Merkataritzako Euskal Behatokiak parte hartu du ere.\nEstablezimendu Lagunkoien zigiluak banatu dituzte Legazpin\nLegazpiko udalak “Establezimendu Lagunkoiak” ekimenenan parte hartutako 8 establezimenduei zigilua eman eta deskantsurako aulki bat oparitu zien dendan herritarren zerbitzura jarri dezaten. Gainera, diagnostikoa burutu berri dute Legazpin.\n29 Azaroa 2017\nZarautzen diagnosiaren aurkezpena egin da\nZarauzko herritarrak eta udala erabat murgilduta daude "Zarautz Lagunkoia" aurrera eramaten. Hainbat hilabetetako lanaren ondoren, diagnosiaren aurkezpena egin berri dute eta bilera berdinean herritarren ekintzak lehenetsi dituzte.\nUrretxu gizarte eta osasunaren erreflexioan murgilduta\nUrretxuko lantaldea azaroaren 23an, osteguna, elkartu zen Gizarte eta Osasun zerbitzuei buruz erreflexio amankomun bat burutzeko.\nHurrengo bilera abenduaren 21ean egingo dute, diagnosiaren azken gaiak lantzeko.\nZestoako lantaldea 2018ra begira\nZestoako lantaldea azaroaren 22an, asteazkena, elkartu zen berriro ere diagnosiarekin aurrera jarraitzeko. 2017ko urtea bukatutzat eman dute eta hurrengo bilera datorren urteko urtarrilean izango dute.\nIrurak herriko ingurunea aztertu du\nIrurako lan taldea kalera atera da herriko inguruneak aztertzera. Honekin bukatutzat eman dute diagnsoi fasea eta laster plana zehazten hasiko dira.\nBarakaldo "Establezimendu Lagunkoiekin" bat eginda\n4 ikastaro egin dira dagoeneko Bizkaiko Barakaldoko herrian "Establezimendu Lagunkoiak" bultzatzeko eta bertako merkatariekin.\n42 establezimenduk daukate jada lagunkoitasunaren zigilua euren denda eta merkatal guneetan, adineko pertsonekiko abegikotasuna azaltzen dutela ziurtatzen dutena.\nGasteizek "Itinerarios seguros" ekimena jarri zuen martxan aurreko astean El Pilar eta Landazuri auzoetan\nIbilbide seguruak "Activa tu barrio" ekimenaren barruan sartzen dira, adineko pertsonen autonomian eragin zuzena duena. Ekimen honekin auzoetako leku garrantzitsuenetara ziurtasunez joan daitezke. Gainera, kirola egiteko balio duten zirkuituak dira.\n30 Urria 2017\nAbadiño lagunkoia. Talde fokalekin hasi da lanean\nAste honetan Abadiño lagunkoiaren diagnosi lana hasi gara jorratzen talde fokalekin lehen bileran. Bilera hasterako garaian herriko gobernu taldeko bi zinegotzik ongi etorria eman ziguten 46 pertsona bertaratu ziren. Kanpoan eta eraikuntza publikoetan egiten diren ekintzak aztertu genituen. Hurrengo bilera azaroaren 8an egingo dugu.\nFamiliarekiko eta bizilagunekiko erlazioa da gehien baloratzen dutena herritarrek Azkoitia Lagunkoiaren inkestaren arabera\nUda aurretik Azkoitiko etxeetan banatutako 5.500 inkestetatik, 591 jaso dira beteta. Galdeketa martxan jarri zen helburu batekin. Alegia, jakite aldera zenbateraino den Azkoitia herri lagunkoia pertsona nagusientzat. Proiektuak bilatzen duena da diagnosia egitea lanean bide zuzenetik jarraitu ahal izateko, herri lagunkoia eraikitzeko, zahartzaro aktiboa eta partaidetza sustatuz.\nDatorren astean, Gasteizko Udalak sustaturiko ekimena eramango da aurrera "Activa tu barrio. Itinerarios seguros".\nPeio López de Munain, Gizarte Politika eta Osasun Publikoko Gasteizko Udaleko Zinegotziak, ekimenaren ardura damarren taldearekin batera, ibilbide hauei hasiera emango diete. Lehenengoa EL PILAR auzoan, azaroak 15, arratsaldeko 5etan, eta bigarrena LANDAZURI auzoan, azaroak 16, arratsaldeko 5etan.\nAndoni Gómez Aldanondo, Idiazabalgo Gizarte Ongizateko Zinegotziari elkarrizketa\nAndoni Idiazabalgo Gizarte Ongizateko Zinegotzia da. Urriaren 10ean berriz hasiko den IZALBIRA ekimenaren inguruan elkarrizketa bat egin diogu.\n“Boluntarioak behar ditugu parte hartzen duten pertsonei lagundu eta konpainia egiteko”


IKASTOLAREN ABESTIA - ZEINEK ESANGO ZIGUN? - AITA LARRAMENDI IKASTOLA\nIKASTOLAREN ABESTIA – ZEINEK ESANGO ZIGUN?\n“i” letraren idazkera\nMunduari euskaraz begiratzea\nBenetan neu naizena erakustea\nHarri, orri, ar!\nEtxe zaharreko gelatik Ikastola handira\nsustraiek kimu berri(e)tan dute segida\nKatebegi handietatik txikietara\nametsak beti esna betetzen dira\nZeinek esango zigun?!\nbesteen zapatak janztea\nZeinek esango zigun?\nAita Larramendi Ikastola · Zeinek Esango Zigun


Oporretan ibilgailua alokatzeko jakin beharrekoak | El Diario Vasco\nSociedadOporretan ibilgailua alokatzeko jakin beharrekoak\nOporretan ibilgailua alokatzeko jakin beharrekoak\nBaldintza orokorrak eta ordainketa motak ezagutu behar dira auto bat alokatu baino lehen / AFP\nEuskal Kontsumitaileen Elkartearen ustez, enpresen jokabide bidegabeekin kontuz ibili behar da\nEL DIARIO VASCODonostia Domingo, 23 julio 2017, 16:16\nIbilgailu bat alokatzeak bidaiari askorentzat funtsezkoa den mugimenduetan malgutasuna eta askatasuna ematen ditu. Badira, hala ere, gerta daitezken ezusteko desatseginak. Arazoak ekiditeko ibilgailu bat alokatzerakoan kontuan izan behar diren gakoak ezagutu behar dira.\nJakin beharreko lehen datua alokatu ahal izateko duki behar den adinarena da. Ibilgailu normalak alokatu ahal izateko gutxieneko adina 21-23 urtekoa izaten da, baita gidatzeko baimenak urtebeteko antzinatasuna izatea ere.\nZer hartu behar da kontuan alokatu baino lehen? Baldintza orokorrak eta ordainketa motak ezagutu behar dira. Gehienetan fidantza bat utzi behar da eta ibilgailua itzulitakoan berreskuratu egiten da. Normalean oinarrizko aseguru bat sartzen da, eta interesgarria izan daiteke ibilgailua eta bidaiariak gehiago babesten dituen aseguru garestiago bat kontratatzea.\nKantzelazio gastuak egon daitezke, eta jakin behar da Interneten bidezko ibilgailuen kontratatzean ez dagoela uko egiteko eskubiderik indarrezko arrazoirik egon ezean (gaixotasunak, katastrofeak...). Horietako bat bada, orduan bai alokairua kantzela daiteke zigorrik ordaindu gabe. Baieztatu behar da ere bai errepidean laguntzarik izango den, Estatutik kanpora atera daitekeen alokatutako ibilgailuarekin, ezarritako ordutegitik kanpo ibilgailua itzultzeko aukerarik dagoen edo enpresa Garraioen Arbitrajean dagoen.\nGarrantzitsua da baita ere ibilgailua ondo dagoela begiratzea hartu eta eraman baino lehen, eta narrio txikiren bat balitz kontratuan jarrita uztea.\nPrezioan zertan jarri behar da arreta? Baieztatu behar da prezioa alokairuaren denboraren araberakoa (egunak, asteak...) ala aurreikusitako kilometrajearen (eguneko mugatua ala mugarik gabekoa) araberakoa dela eta asegurua eta zergak barne dauzkala. Enpresa ezberdinetan prezioak aldentzea ere komeni da.\nNola jokatu behar da ibilgailua erabiltzean eta itzultzean? Istripu bat edo aberia bat izatekotan enpresak zehaztutako jardunbidea jarraitu behar dela gogoratu behar da. Trafiko isunak gidariak ordaindu behar ditu, eta ibilgailuan umeak badoaz segurtasun neurri homologatuak hartu behar dira. Itzulpenari dagokionez, zehaztutako epean egin behar da gainkostuak ekiditeko, eta enpresako bulegoak irekita daudelarik itzultzea ere komeni da ibilgailua kalterik gabe dagoela baiezta dezatela.\nEuskal Kontsumitaileen Elkartearen ustez, enpresen jokabide bidegabeekin kontuz ibili behar da, kontsumitzaileari ziria sartzeko aukerak posible baitira. Horien artean, 24 orduko epe berri bat kobratzea ibilgailua itzultzean atzerapen txiki batengatik, kontratatzerakoan gehiegizko mugatzeak, ordaintzeko kreditu txartela baino ez onartzea edo ibilgailua itzultzean enpresak egiaztatu gabeko kalteak gero bezeroari kobratzea.\nHonelakoren bat gertatuz gero, erreklamazio orria eskatu eta desadostasuna adierazi behar zaio enpresari joan baino lehen, EKEn gomendatzen dutenez, eta kontsumitzaile elkarte baten laguntza eskatu erreklamazio bat jartzeko.\n«Haurra zoriontsu izatea» da haur eskolen egiteko nagusia\nAldizkako ibaiek eragin nabarmena dute CO2-emisioetan\nUn hombre y un niño de 14 años mueren en un accidente en Tarragona Cambia el nombre de su hija tres veces en siete meses porque ninguno le gusta


Irekia Eusko Jaurlaritza - Gobierno Vasco :: HABEk HOBE sistema estreinatu du Barakaldoko BECen, euskara mailak egiaztatzeko azterketak informatikoki egiteko aukera herritarrei eskainiz\nHABEk HOBE sistema estreinatu du Barakaldoko …\n\nHABEk HOBE sistema estreinatu du Barakaldoko BECen, euskara mailak egiaztatzeko azterketak informatikoki egiteko aukera herritarrei eskainiz Iturria: Irekia\n\nazkue_habe.jpg Iturria: Irekia\n\n\nJokin Azkue HABEko zuzendariak azaldu ditu sistema horren abantailak: "Euskara mailak egiaztatzeko prozesuaren digitalizazioan aurrera egiteko aukera ematen digu, eta ikuspuntu guztietatik onuragarria delakoan gaude. Alde batetik, herritar gazteenak hobeto moldatzen dira ordenagailuaren bidez: azkarrago idazten dute, ezabatzeko aukera ematen die… Bestetik, sistema honen bidez arinago egiten da zuzenketa-prozesua; adibidez, ez da beharrezkoa erredakzio guztiak eskaneatzea. Hala, sistema hau arrakastaz zabaltzen bada, deialdi gehiago azterketari gutxiagorekin egin ahal izango dira urte osoan zehar, eta hori onuragarria izango da ikasleentzat”, adierazi du.\nHABE estrena en el BEC de Barakaldo el sistema HOBE, que permite realizar los exámenes de acreditación de nivele... https://t.co/dUwkFwhy5N\nintervencion_azkue_habe_int... behera kargatu (2 MB)\nazkue_habe_ordenagailu_sist... behera kargatu (800 KB)\nazkue_habe_deialdiak_eu.mp3 behera kargatu (500 KB)\nazkue_habe_deialdiak_eu.mp4 50 MB\nazkue_habe_ordenagailu_sist... 80 MB\nrecursos_azkue_habe_errekur... 90 MB\nazkue_habe.jpg 300 KB (jpg)\nIrekia__1_.jpg 900 KB (jpg)


Rubén Castillejo, “Gerrilla sukaldaritza”: ekintzailetza askatasuneranzko lasterketa bezala uler daiteke - SPRI\n14 martxoa, 2015\nRubén Castillejo, “Gerrilla sukaldaritza”: ekintzailetza askatasuneranzko lasterketa bezala uler daiteke\n“Elikadura Subiranotasuna” bizi- filosofia bat da. Bizi-filosofia horren gainean eraiki dute Rubén Castillejok eta bere lantaldeak “pentsamendu eta ekintza lokala eta globala” eta kontzeptu horren bidez beren ekintzailetza proiektua auto-enplegu kontzientziatu, sostengarri eta arduratsu bihurtu da; “partekatzen ez ditugun eta gure ideiekin bat ez datozen sistemei aurre egiteko ” modu bat da. Bere lana da “maite dituenentzat sukaldatzea, mahaia eta topaketak partekatzea, ingurukoengandik ikastea eta, batez ere, janariaren bitartez bizitza bera elikatzearen indarra sentitzea… Maitasuna eta janari onak!\nRubén, noiz hasi zinen interesatzen elikaduraren munduarekin?\nUste dut jaio nintzen istantean hasi nintzela jaten… Ez dut argi gogoratzen, baina dudarik gabe nire ama izango zen sukaldaria. Aurrerago, haurtzaroan, gogoan daukat nire amonaren sukalde handia. Independizatzen hasi nintzen bezain laster ulertu nuen jatea zela sukaldean egiten zenuenaren emaitza. Eta nire sukaldearen giderrak hartu nituenean, veganismoarekin harremanetan sartu eta esaldi honen egiaz jabetu nintzen: “zerorrek egin, zerorrek jan”. Eta nik hauxe erantsi nion: “beraz, hobe duzu gauza onak egitea…”\nOrain inplikazio handiagoa dut, baina filosofia lehengo bera da. Maitasuna eta janari onak.\nEta orduan pasio hori ekimen ekintzaile bihurtzea erabaki zenuen…\nNire kasuan eguneroko autonomia eta askatasuna bilatu ditut, ekintzailetzaren motorrak alegia. Ez dut uste inork denbora asko igaro nahi duenik gustuko ez dituen lanetan, baina fakturak denok ordaindu behar ditugu… Ordainpeko lana ez da eskubidea, baizik eta inposaketa, eta ekintzailetza askatasuneranzko lasterketa bezala uler daiteke, baldin eta proiektuaren helburua ez bada merkatu sistemarentzat ekoizte hutsa.\nGure bizitzak gure esku daude eta norbere buruaren errealizazioan oinarritutako auto-enplegu ekimenek, zailak izan arren, zerumuga oso interesgarria eskaintzen dute: laneko askatasunarena hain zuzen, eta horrek bizi kalitatea dakar. Norbere ekintzen helburuak, formak eta edukiak kontrolatzeak ardura hartzea dakar berekin, baina eskubideak ere ematen ditu. Auto-enplegu kontzientziatu, sostengarri eta arduratsua ia-ia aukera politiko bat da nire ustez, partekatzen ez ditugun eta gure ideiekin bat ez datozen sistemei aurre egiteko modu bat.\nSukaldari ekintzaileek gehienetan jatetxe bat jartzen dute martxan. Aldiz, zuk berrikuntzaren alde egin duzu eta hezkuntza, lankidetza, artea, sormena, kultura… sartu dituzu zure errezetan.\nSukaldari on guztiak bezala ni ere plater garbitzen hasi nintzen!\nSorkuntza handiak ekintza txikietatik datoz: maite dudan jendearentzat sukaldatzea, mahaia partekatzea, ingurukoengandik ikastea eta batez ere janariaren bitartez bizitza elikatzearen indarra sentitzea… Horiek dira nire ekintza txikien atzean dauden sentipenak. Aurrena etxean, gero “tabernan”, hurrena gure “jatetxean”… eta ematen zuenean sukaldari gazteak lortua zuela bere helburua, gauza txiki gehiago gertatu behar izan ziren ni konturatzeko munduak ez zituela sukaldari gehiago behar, ezta dastaketa menuak ere, baizik eta sukaldean egiten duten pertsonak, mundu guztiari menua dastatzeko aukera emango diotenak.\nEsan ohi da bakoitzak bere iduria aurkitzen duela, eta beharbada horregatik “daukan” jendeak gogoan dauka “daukan” jendea.\nEgunero jaten dugunok ez gara oroitzen halakorik egiteko aukerarik ez dutenekin… pentsatzen duguna da zer dagoen ondokoaren platerean, edo geuretzat gehiago lortzerik ba ote dugun.\nBeste sukaldariek ez dakit, baina nik argi ikusi nuen. Elikaduraren desoreka indibidual eta global hori konpontzeko bidea zuzeneko ekintza da; horri gaur egun deitzen zaio Hezkuntza, Artea eta Kultura, Lankidetza… bakoitza bere ekintza esparrutik. Eta uste dut etorkizunean ekintzaile izan nahi duen edonork kontuan hartu beharko dituela balore horiek guztiak bere ekintzen oinarri bezala.\nEsan dezakegu orduan “ekintzaile soziala” zarela?\nNire ustez ekintzaile eta sozial hitzak ezin dira bereizi ekintzailetzaren berezko zentzua galdu gabe (premia komunak edo sozialak asetzea). Baina hori egitea posible balitz, bai, ekintzaile soziala naiz. Azpimarratu beharko litzateke gure ekintzailetza soziala dela, baina neure buruari galdetzen diot ez ote litzatekeen bidezkoagoa “beste ekintzailetzari”, hau da, irabaz asmoz egiten denari, “ekintzailetza anti-soziala” deitzea, eta horrela argi uztea zein den gizartean benetako aldaketa erabakigarriak dakartzan bidea. Gaur egun enpresa multinazional handiak eta merkataritza arloko arduradun handiak dira biztanle guztiengan eragina dutenak, gizartea desegonkortzen dute eta gero eta gehiago sakontzen dituzte pertsonen arteko etena eta desberdintasun soziala. Eurak dira, eta “ekintzailetza arrakastatsua” izenarekin saritzen ditugun beren jarduerak ere bai, arazoak sortzen dituztenak, eta gero ni eta gerrilla bezalako satelite txikiok saiatzen gara horiek konpontzen.\nGure lana askoz ere “sozialagoa” izango litzateke egunero ez bagenu borroka egin behar biztanleriaren zati handi baten eskubideak eta gutxieneko bizi-baldintzak bermatzen saiatzeko, hau da, baldintza horiek hobetzea bakarrik bagenu buruan. Orduan guk ere ekintzailetza ospatu ahal izango genuke.\nGerrilla Sukaldaritzan lanegun bakoitzean helburu bat betetzen dugu, baina gogoratu inork eskatu gabeko arazo baten aurrean sortutako erreakzioa garela, zeren elikadura sistema ez balitz, gaur den bezala, gerra sistema bat, gure jarduerak ez bailuke izango zentzurik. Nahiago nuke egunen batean ez balego gehiago Gerrilla Sukaldaritzaren beharrik, gainerako sukaldeak ez direlako gehiago “gudu-leku”, eta gainerako sukaldeak berriro direlako pertsonenak eta pertsonentzat, euren benetako jabe bakarrarenak; ez sukaldariak, eta hain gutxi ekintzaile antisozialak. ELIKADURA SUBIRANOTASUNA deitzen diogu horri, gure elikaduraren subjektu aktibo eta erabakigarri bihurtuko gaituen jabekuntza indibidual eta kolektiboari; elikadura subiranotasunaren bidez elikadura duin eta osasuntsua izango dugu hasi produkziotik eta kontsumoraino. Gutako bakoitzaren eskubidea da.\nGasteizen Elikadura Subiranotasun kontzeptuaren ikurra zara, eta hortik ari zara zabaltzen Euskadiko beste herri batzuetara.\n“Pentsatu lokalki eta ekin globalki” modako eslogana da, barruraino iristen den horietako bat. Pixka bat osatuko bagenu hauxe esan genezake: “Pentsatu eta ekin lokalki eta globalki, jakina!”; hortxe sortzen da aldaketa, pertsona bakoitzaren etxean eta sukaldean. Sukalde bat izateko luxua baduzu, jakin ezazu aldaketa sozial eta indibidualerako tresna baliotsua duzula. Horixe da gure gogoeta, Gasteizko jendearekin eta gure motxilak iristen diren toki guztietakoekin partekatzen duguna.\nGure jarduera oso birala da, zeren txerto baten antzekoa da, ezjakintasunaren eta asmo txarreko pertsonen ekintzen ondorio galgarriak prebenitzeko eta euretatik babesteko txertoa, alegia. Normala da “Gerrilla Sukaldaritza” entzuten denean jendeak galdetzea: “zer da hori?” Baina normalagoa da identifikatuta sentitzea, behin ulertu ondoren zer esan nahi duen. Gure sukaldaritza haien etxeetako berdina delako, eta gaur egun ez daudelako ekimen asko ezer eskatu ez eta dena eskaintzen dutenak. Horra ezagutzaren abantaila: doakoa da, agorrezina eta transmititzeko erraza. Horri esker gainditu ditugu muga ideologikoak, tradizionalak, bertakoak eta nazioartekoak. Euskal Herria da gure operazio-basea eta gure koilarak mapako norabide guztietara zuzenduta daude, janariak behar bezala funtzionatzen ez duen toki guztietara.\nFororen batean esan duzu “Ratatui” izan dela zure “Gerrilla Sukaldaritza” proiektuaren inspirazio-iturrietako bat.\nBai Ratatui, bai hura aurkeztu zidatenak -Edorta Lamo eta Xabier Gutiérrez-, maisu handiak izan dira. Ideia guztiek badute beren musa, eta nik eskerrak zor dizkiet hiru super sukaldari horiei irakatsi dizkidaten lezio handi batzuengatik, esaterako: “denok gara sukaldariak”, “sukaldetik irten behar da ”, edo “sukaldaritza da bide bakarra”.\nJakin behar duzu zuk ere egin dezakezula, ez zaudela bakarrik, ez zarela ero bakarra eta bizitza dagoela patata tortilla batetik harago. Ratatuik hala esaten zuen, baina gure kontzientziaren ahotsak gogoratzen digu egunero: “Bazara gauza! Egin dezakezu!” orduan hasten da unea egunero “lanean saltsatzeko”, etengabe “ikasteko”. Izan ere, pelikulan bezala, arratoien bizitza gogorra da, eta gogorragoa oraindik pertsonak sukaldeko arratoi gisa tratatzen gaituen sistema dominatzaile honetan, batere uzten ez diguna sukaldera sartzen, ezta hondarrak biltzeko ere. Horregatik antolatu beharra dago eta detaile txiki horietan sinetsi, gure auto-defentsa tresnetan, alegia, “sukalde kanibaleko buruengandik” bereizten gaituztenetan. Ilusioa indar suntsiezina da helburu zintzo bat lortzeko erabiltzen bada eta, beraz, berriro errepikatuko dut Ratatui “Gerrilla Sukaldaritzako” ohorezko kidea dela.\nEta goi-mailako sukaldaritzako teknikei ikusgarritasuna emateko eta hiriko ingurunean aplikatzeko, “sukalde txiringito” bat sortu zenuen, tramankulu bat.\nProiektua “gastro-hacking” bat bezala hasi zen (orain hala dei diezaiokegu, hitza existitzen da eta). Kontua zen “goi-mailako” sukaldaritzaren ezagutzak “pirateatzea” eguneroko praktiketara berbideratzeko eta pertsona guztiei helarazteko formula merke eta egin-errazak bihurtuz. Elikadura eta sukaldaritzarako sarbidea errazteko hartua dugun bidean ezin genuen ahaztu “gremioa”, sukaldariak alegia, eta, beraz, laster arduratu behar izan genuen “sukaldari libre” labekada berri horren autosufuzientziaz.\nIndustria guztietan bezala, makinek beti muga bat jartzen dute “daukanaren” eta “ez daukanaren” eta lanerako inor behar duenaren artean. Nola ez genuen espero inongo babesle ofizialek indukziozko sukaldeak guri oparitzea, erabaki genuen geuk egitea geroago “gerrilla sukaldeak” izango zirenak. Artista batzuek sortutako diseinu bat abiapuntutzat hartuta, Frantziako sukalde profesionalak birformulatu genituen, helburutzat harturik “kaleetan sukaldatzea Gerrilla estilo petoan”, hau da, modu aske eta sortzailean, bai eta oso profesionalki sukaldaritzaren ikuspegitik.\nOrain sukalde modulu mugikor horiek elkartu egin dira eta banda bat sortu dute, “GUERRILLA FOOD SOUND SYSTEM” deitzen da eta Jamaikako sound system orijinaletan eta mundu osoko janari saltegi ibiltarietan inspiratuta dago. Taldearen helburua da “GERRILLA” kultura ozen zabaltzea. Jakin-mina duzuenontzat, hona hemen plataformaren weba: www.foodsoundsystem.com)\n“Sukaldatu jateko, jan bizitzeko… eta bizitzea funtsezko eskubidea da”. Egunotan UNESCO Etxeak ikus-entzunezko bat aurkeztu du. Ikus-entzunezko horretan zeu ageri zara Fernando Canales eta beste protagonista bikain batzuekin batera.\nZango bat alde banatan, beti bezala, “janaria denentzat” kontzeptuaz hitz egiten den toki guztietan egotea gustatzen zaigu. Iaz UNESCO Etxeak elikaduraren eskubidea azpimarratu nahi izan zuen eta, testuinguru horretan, “Gerrilla Sukaldaritzak” prestakuntzako eta sentsibilizazioko hainbat jarduera eta tailer antolatu zituen eskubide hori bermatzeko garrantziari buruz. Parte hartu genuen baita ere elikadura eskubidearen gaia lantzen duen “El Gusto es Mío” dokumentalean. Uste dugu horrelako jarduerak egokiak direla Elikadura Subiranotasunaren bidea urratzeko eta horregatik erakunde guztiak bultzatu nahi ditugu halakoak sustatzera. Bukatzeko, gogora ekarri nahi dugu denon esku daudela elikadura sistemako gabezien konponbideak eta, jakina, erakundeek dute konponbide horiek bilatzeko ardura nagusia, baina iraultza gastronomikoa zuen guztion ahoetan hasten da. Janaria, osasuna, justizia soziala eta noski “Gerrilla” asko. Koilaratxoak koilara handien gainetik egon daitezela beti!\nEskerrik asko, Rubén. Zorte on iraultzarekin!


Prentsa historikoaren Artxiboa - Zarauzko Udala Kultura Saila\nPrentsa historikoaren Artxiboa\nZarauzko Kultur Ondarearen Artxiboaren azkenengo lanetako bat Zarautzi buruzko albisteak tokiko prentsa historikoan biltzearen proiektua da. Proiektu honen helburua herriari buruzko informazioa bildu eta zabaltzea da, kultura,ikerketa eta informazioaren zerbitzuan.\nDokumentazio lan hau burutu ahal izateko ezinbestekoak izan dira Donostiako Udal Liburutegiak, Koldo Mitxelena Liburutegiak eta Euskal Prentsaren Lanak emandako zerbitzua, beraien fondo digitalizatua erabili baitugu gure artxiboa osatzen joateko.\nZarauzko Udalaren eskuetara Cartas de Zarauz izeneko hiru koaderno iritsi ziren eta bertan, XX. mende hasierako egunkarietatik hartutako eta herriari buruzko albisteak moztuta eta bilduta daude. Koaderno hauek abiapuntu eta oinarritzat hartuta, 1927 eta 1928ko La Constancia eta garai bereko egunkari hauen ale solte batzuk landu ditugu: El País Vasco, Argia, El Noticiero, El Pueblo Vasco, La Cruz eta La Noticia eta 1926ko El Siglo Futuro-ko ale bat.Honela, web-orrialde honetan aurkitu dezakeguna da Zarautzi buruzko albisteen konpilazioa bat.\nBilaketak egiteko aukerak:\nArloa (gai edo materia orokorra)\nMikrotesauroa (gai edo materia zehatzagoa)\nEgunkari edo aldizkaria\nataletan bilatuko du\nBilaketa aurreratua: atal jakin batzuetan egingo den bilaketa zehatza\nDeskriptoreak (gako hitzak)\nIdentifikatzaileak (pertsonen edo erakundeen izenak)\nToonimoak (tokien izen propioak)


First Tech Challenge 2014. | Kimu Berri\nMondragon Goi Eskola Politeknikoko Lanbide Heziketako 11 ikaslek osatzen dute Robotek taldea, 4 tutorerekin batera. Talde horrek First Tech Challenge robotikako nazioarteko lehiaketan hartuko du parte datorren martxoaren 29an, Eindhoven-en (Holandan). Taldean honako titulu hauetako heziketa zikloetako ikasleak daude: fabrikazio mekanikoko diseinua, robotika eta automatizazio industriala, eta sistema elektrotekniko eta automatizatuak. Gainera, Euskaditik joango den talde ba\nkarra izango da. Parte-hartzaileen artean, estatuko eskualde batzuetako eta beste herrialde batzuetako, hala nola Holandako, Errusiako eta Alemaniako, taldeak daude. Robotek taldea da egungo txapelduna, aurreko urtean Europako txapelketa irabazi baitzuen. Gainera, robot-diseinurik onenaren saria jaso zuen. Horri esker, Amerikako Estatu Batuetan egin zen munduko finalean parte hartu zuen. Aurten ere, lehenengo bi taldeak –azken fasean beste talde batekin bat egin behar dute– Saint Louiseko (Misuri, AEB) finalerako sailkatuko dira. Hori apirilaren 23tik 26ra bitartean egingo da.\nFirst Lego League (FLL) txapelketa ezagunaren goi kategoria da First Tech Challenge (FTC). Robotikako nazioarteko lehiaketa hori 18 eta 23 urte bitarteko ikasleei zuzenduta dago, eta 50 herrialdek eta 2.300 taldek baino gehiagok hartzen dute parte. Parte-hartzaileek robot bat diseinatu, fabrikatu, muntatu eta programatu behar dute, era autonomoan nahiz telegidatuan lan egiteko gai dena, urtero finkatzen diren joko-arauak oinarritzat hartuta. Besteak beste honako balio hauek sustatzea da txapelketaren helburua: ekimena, sormena, laguntasuna eta abar.\nMondragon Goi Eskola Politeknikoaren taldea honako hauek babesten dute: Danobat Group, Mondragon Assembly, Fagor Arrasate, Fagor Automation, Mondragon Taldea; eta Eusko Jaurlaritzako Lanbide Heziketako Lehendakariordetzaren lankidetza izan du.\nIkasleak egindako bideoa ikusi dezakezue:


Azpeitian BAI – Azkoitian EZ - - Maxixatzen.eus\nAzpeitian BAI – Azkoitian EZ\nJavier Beristain 2018-11-13 10:57\nAspaldian denon ahotan darabilkigun hitzetako bat da KRISIA. Krisiak bazter guztiak harrotu ditu, eta bere eragina talde edo kolektibo ugarik pairatu dute, batez ere, talde ahulenek. Horien artean pentsiodunak aurkitzen dira. Honezkero ia denok dakigu pentsiodunek daramaten borroka euren pentsioen duintasuna defendatzeko asmoz.\nAurtengo otsailean hasi eta gaur arte, estatu osoan hainbat eta hainbat manifestazio eta elkarretaratze antolatu eta bertan parte hartu izan dute. Euskal Herrian ere antolatu izan dira horrelako ekintzak, hiriburuetan, herri handietan, ertainetan eta nola ez, herri txikietan. Gure eskualdean Zarautzen, Zumaian, Azpeitian eta Azkoitian egiten dira elkarretaratzeak. Gure herrian astelehenero bildu ohi dira herriko plaza nagusian 100-200 lagun inguru, besteak beste 1.080 euroko gutxieneko pentsioa aldarrikatuz, erretiratu asko baitira kopuru horretara ailegatzen ez direnak.\nArazoari irtenbidea aurkitu nahian, urriaren 31an izan zen Udal Osoaren Ohiko Bilkuran, EH Bildu Udal taldeak pentsioei buruzko mozioa aurkeztu zuen. EAJ eta PSE-EEk mozio horren aurka bozkatu zuten eta Azkoitia Bai abstenitu egin zen. Horrenbestez, bertan behera gelditu zen EH Bildu koalizioaren mozioa. Maxixatzenek esatera, EAJ alderdiko Ana Azkoitia zinegotziak azaldu omen zuen pentsioak osatzeko eskumenik ez duela Udalak: «Diru laguntzak ematea posible da, larrialdi egoeran dauden pertsonei, baina pentsioak osatzeko eskumenik ez daukagu».\nLasaiago hitz egingo dugu gai honetaz… EZ\nBeste alderdiekin adostuko dugu zerbait… EZ\nPentsiodunekin hitz egingo dugu… EZ\n¡Punto y pelota! Y a otra cosa mariposa. Pentsioak osatzeko eskumenik ez daukagu!\nGure ondoko herrian, Azpeitian, arazoari irtenbide bat aurkitzeko beste jarrera bat hartu du Udalak. Azpeitian zer? Udal aldizkariko 183. zenbakiaren azalean horrelako esaldi potoloa aurkitzen dugu: Adinekoen beharrei erantzuten saiatzen.\nAzpeitiko Udalak herriko adinekoen egoera aztertu du, eta pentsioak 1.080 euro arte osatzeko laguntza berezia jarri du abian.\nBarruko orrietan, berriz, horrelako beste hitzak ageri dira:\nHerritarren bizi baldintzak hobetzeko asmoz, orain urte batzuk Azpeitiko Udala Baigera Jubilatuen Elkartearekin hasi zen elkarlanean, 65 urtetik gorako herritarren egoera ezagutu eta haien bizi baldintzak hobetzeko xedez.\nAdinekoen egoera eta beharrak ezagutzeko egindako azterketen harira, Udalak behar ekonomikoa duten 65 urtetik gorako herritarrei zuzendutako diru laguntza osagarri berri bat onartu du, oinarrizko beharrak asetuta ez dituztenei laguntzeko.\nHorrela, eta 2018. urteko aurrekontuetan aurreratu bezala, 65 urtetik gorakoen artean familia unitateko 1.080 euroko diru sarrerak bermatzea du helburu laguntza berriak, eta horretarako 120.000 euroko diru poltsa jarri du.\nHorrelakoak irakurri eta gero zenbait galdera sortu zaizkit:\n- Azpeitiko Udala Baigera Jubilatuen Elkartearekin elkarlanean herritarren bizi baldintzak hobetzeko asmoz eta… Azkoitiko Udala?\n- Azpeitiko Udalak pentsioak osatzeko baimena badu, Azkoitikoak zergatik ez du?\n- Azpeitiko adineko bizilagunek Udalaren diru laguntza badute, Azkoitikoek zergatik ez?\n- Nola da posible bi herri hauetako Udalen jarrera hain desberdina izatea arazo berdinaren aurrean?\n- Udalean zein talde politikok agintzen duen zerikusia ote du?\nHorra nire galderak. Erantzunen zain gelditzen naiz, eta uste dut hainbat azkoitiar ere baietz.


Erabili cookie-ak gure webgunean esperientzia garrantzitsuena eskaintzeko, lehentasunak eta bisitak errepikatuz grabatuz. Egin klik "Onartu", onartu cookie guztien erabilera.\nCookieen konfigurazioa bisitatu nahi baduzu, baimena kontrolatu eta klikatu hemen informazio gehiago ikusteko.\nWebgune honek cookieak erabiltzen ditu zure esperientzia hobetzeko. Cookie-ak nabigatzailean gordeta dauden beharrezko gisa sailkatuta daude, webgunearen oinarrizko funtzionaltasunen funtzionamendurako funtsezkoak direla. Terceren cookie-ak ere erabiltzen ditugu, aztertzen eta ulertzen nola erabiltzen dugun webgunea. Cookie-ak zure nabigatzailean gordetzen dira bakarrik zure baimenarekin. Aukeratu ez dituzun cookieak jasotzeko aukera, baina zenbait cookie-ren borondatezko bazterketa nabigazio-esperientzian eragin dezake.\ncookielawinfo-checkbox-advertisement 1 urte GDPR Cookie Consent pluginak ezarrita, cookie hau "Iragarkia" kategoriako cookieen erabiltzailearen baimena erregistratzeko erabiltzen da.\ncookielawinfo-checkbox-analytics 11 hilabete Cookie hau GDPR Cookie Consent pluginak ezartzen du. Cookiea "Analitika" kategoriako cookieen erabiltzailearen baimena gordetzeko erabiltzen da.\ncookielawinfo-checkbox-functional 11 hilabete Cookiea GDPR cookie-en baimenak ezartzen du "Funtzionalak" kategoriako cookieen erabiltzailearen baimena erregistratzeko.\ncookielawinfo-checkbox-necessary 11 hilabete Cookie hau GDPR Cookie Consent pluginak ezartzen du. Cookieak erabiltzailearen baimena gordetzeko erabiltzen dira "Beharrezkoak" kategoriako cookieetarako.\ncookielawinfo-checkbox-others 11 hilabete Cookie hau GDPR Cookie Consent pluginak ezartzen du. Cookiea erabiltzailearen baimena gordetzeko erabiltzen da "Bestelakoak.\ncookielawinfo-checkbox-performance 11 hilabete Cookie hau GDPR Cookie Consent pluginak ezartzen du. Cookiea "Errendimendua" kategoriako cookieen erabiltzailearen baimena gordetzeko erabiltzen da.\nelementor inoiz ez Cookie hau webguneko WordPress gaiak erabiltzen du. Webgunearen jabeari webgunearen edukia denbora errealean ezarri edo aldatzeko aukera ematen dio.\nviewed_cookie_policy 11 hilabete Cookiea GDPR Cookie Consent pluginak ezartzen du eta erabiltzaileak cookieak erabiltzeko baimena eman duen ala ez gordetzeko erabiltzen da. Ez du datu pertsonalik gordetzen.


“Argentinan euskaraz”, diaspora euskalduntzen, 22 urte baino askoz gehiago - KOSMOpolita - Euskonews\n2012 / 09 / 14-21\n“Argentinan euskaraz”, diaspora euskalduntzen, 22 urte baino askoz gehiago\nAzken asteetan, ETB1-en bitartez, Euskal Diasporako euskaldun batzuk ikusteko aukera izan dezakegu: “Amerikanuak” dokumentalean eta “Yes We Jai” saioan, esate baterako. Lehenengoan, Elkon (Nevada, USA) bizi diren euskal etorkinen eta beraien senide batzuen testigantzak agertzen dira; bigarrenean Rocio Basterra argentinarra, Mateo Franzinoa estatubatuarra eta Sonia Kolazcek poloniarra, aurkerzle gisa, hirurak Diasporako euskaldunak, lehenengo biak —argentinarra eta amerikarra— euskaldunen ondorengoak, neskak euskal etxeetako euskara-eskoletan euskara ikasi zuen, mutilak etxean, eta poloniarrak unibertsitatean, irakurle programaren bitartez. Hiru kasu ezberdin, baina hirurak eredu aproposa erakusteko nola posiblea den Euskal Herritik kanpo euskalduntzea.\nEuskarak Diasporarekin izandako lotura, betikoa dela esan daiteke; izan ere, Euskal Herritik kanpo bizitzera joan zirenek hizkuntza erama baitzuten.\n2010ean “Argentinan Euskaraz” programak 20 urte bete zituen, urte berean Pedro Mari Otaño bertsolariari, —Argentinako lehen euskara irakasleari—, omenaldia egin zioten bere herioatzaren 100. urtemuga zelako.\nPedro Mari Otaño.\nArestian aipaturiko bi ekitaldi horiek, aitzakia izan ziren idazlan baten bitartez birpasatzeko nola euskaldundu zen Argentinako Euskal Diaspora, Pedro Mari Otañoren lanetik hasita, “Argentinan Euskaraz” eta “Euskara Munduan” programen zehar, gaurko Unibertsitateetako Irakurle Programetara helduz.\nEuskonews-en eskutik eskaintzen dizuedan idazlana, 2010ean argitaratu zuten “Centro de Estudios Arturo Campion” aldizkarian (Laprida, Argentina), “Argentinan Euskaraz” programaren 20. urteurrena zela eta. Dagozkion zuzenketak barne, gaur berriro, argia ikusten du artikulu honek, hamar ataletan zehar Euskara irakaskuntza egindako garapena Diaspora antolatuan (atalak hauexek dira: Hitzaurrea; Pedro Mari Otañoren itzalean; Otañoren garaitik “Argentinan Euskaraz” azaldu arte; Barnetegi ibiltariak, Hezinet, Boga eta Diaspora Plataformak; “Argentinan Euskaraz” zenbakietan; Argentinatik mundura, mundutik ziber-gunera: “Argentinan Euskaraz” adituen esanetan; Macachinetik mundura egindako urratsak, protagonisten ahotik; “Irakurle programa” munduko unibertsitateeta - Etxepare Euskal Institutua; Argentinako Diasporaren kideak, Euskal Herriko euskalgintzan; Amaiera).\n“Argentinan Euskaraz” programa abiapuntu gisa harturik ibilbide luzea egin zuen euskarak Argentinako Diasporan, 1904 eta 1906 urte bitartean Pedro Mari Otañok egin zituen lehenengo urratsak, horren atzetik beste euskaldun asko aritu ziren euskara-eskoletan, 1944. urtean Euskaltzaleak sortu zuten, eta Argentinako hainbat euskal etxetan klaseak eman zituzten. Buenos Airesko EKIN argitaletxeak euskarazko liburu ugari argitaratu zituen; 1990ean Eusko Jaurlaritzak “Argentinan Euskaraz” deituriko programa martxan jarri zuen, horrek izandako arrakasta ikusita, 2000. urtean “Euskara Munduan” bihurtu zen, Argentinako ikas-prosezu eredua munduko hainbat lekutara bidaliz, adibidez Estatu Batuetara hasiera batean, eta beste herrialdeetara geroztik.\n2001ean IKT-ak heldu ziren euskal etxeetara Eusko Jaularitzaren eskutik, eta horiekin batera: HEZINET —bakarka eta urrutiko moduan ikasteko programa—, BOGA eta interneteko plataformak.\n2007tik honaino Kultura Saila eta Etxepare Euskal Institutua, HABErekin elkarlanean “Euskara Munduan” eta “Irakurle Programa” hedatzen aritu ziren Euskal Kultura eta Euskara munduko hainbat unibertsitatera heltzeko.\nIdazlana amaitzeko, ezinbestekoa neukan Euskal Herriko euskalgintzan aritzen ziren Diasporako kideak aipatzea.\nHurrengo pdf artxiboan artikulu osoa irakurtzeko aukera izango duzue, zuen interesako delakoan, eskertzen dizuet emandako arretagatik.


Larra�agak bere gorakada benetakoa dela erakutsi zuen, txapela bereganatuz - GARA\n23 urtez azpikoa | Azken saioa\nLarra�agak bere gorakada benetakoa dela erakutsi zuen, txapela bereganatuz\nMikel Larrañaga azpeitiarrarengan itxaropen handiak daude jarrita, eta atzo jokatu zen finalean argi eta garbi utzi zuen horiek benetakoak direla, sekulako lana egin baitzuen, eta erabateko nagusitasuna erakutsi zuen 23 urtez azpiko finalean.\nBost proba ezberdin egin behar izan zituen aizkolari bakoitzak, eta Mikel Larrañaga gainerako guztien oso gainetik agertu zen. Ekinaldi guztietan nagusi izan zen, eta erabateko erraztasunarekin. Zutik jarritako enborrarekin zituen zalantzak, baina hor ere Erasun baino hobea izan zen. Azken urtebete honetan sekulako gorakada eman du, eta maila horretako aizkolaririk onenetakoa bihurtu da, eta aurten Euskal Herriko Lehen Mailara igotzeko faboritoen artean agertuko da azpeitiarra.\nAnder Erasun da itxaropena piztu duen beste aizkolaria, baina atzo gauza gutxi egin ahal izan zuen gipuzkoarraren nagusitasunaren aurrean. Hala ere, berak gehiago egin dezake; atzo ez zuen bere egunik onena izan, baina lan bikaina egin izan balu ere, atzo oso zaila izango zuen Larrañaga gainditzea.\nRodriguez segoviarrak, berriz, ikaragarri sufritu zuen iraupen proban, eta lehendik ia aukerarik ez baldin bazuen, hor denak galdu zituen, eta Larrañagarengandik zazpi minutura amaitu zuen finala, eta egin behar zituzten lanak kontuan hartuta, hori gehiegi da.\nLarrañagak lan guztiak 22 minutu eta 41 segundoan amaitu zituen. 27.38 izan zen Ander Erasunen denbora. 30.18 izan zen, berriz, Juanillo Rodriguez segoviarraren denbora.


Txisteka-Misteka 3 en Txisteka-Misteka en mp3(24/06 a las 21:03:31) 36:29 12017191 - iVoox\nDescripción de Txisteka-Misteka 3\n1987an, Kike Amonarrizek eta Joxe Ramon Galarragak jendaurrean euskarazko txisteak kontatu eta grabatu zituzten. Guztira, lau kasete argitaratu zituzten. Hau hirugarren kasetearen edukia da. Beste hirurak ere sarean daude, baita Kike Amonarrizi 2016an egindako elkarrizketa ere.\nVie, 24/06/16 21:20\nEman eta zabal itzazue euskarazko txisteak!


Herriko jaiak - Legorretako Udala\n2020 Maiatzak 11\nCOVD-19aren ondoriozko egoera dela-eta, bertan behera geratu zen herriko jaien antolakuntza. Egoera berezi honetan egongo ez bagina, datorren astean, maiatzaren 20tik 24ra, herritarrok hain maiteak ditugun jaien tartea litzateke. Datak gerturatu ahala, eta, betiere, datorren astean izango dugun errealitatea kontuan hartuta (lehenengo fasean gaudela, alegia), udalak pentsatu du ondo legokeela jaiei keinu bat egitea. Herritarrek, dagoeneko, bota dituzte hainbat ideia.\nGauzak horrela, bihar, asteartea, maiatzaren 12an, bilera telematikoa egingo da 19:00etan. Bertan parte hartu nahi duten herritarrek honako helbide honetan sartu beharko dute: https://meet.jit.si/LegorretakoFestak. Sarbidea ordenagailuz eginez gero, gomendatzen da ohiko Internet nabigatzailea erabiltzea, eta, mugikorretik sartuz gero, aplikazioa deskargatzea: Jitsi meet.\nMusika eskolako ikasleentzako oharra\nAurreneko faserako oharrak


"Pozgarriagoa da kanpora atera eta jende asko ikustea zure kontzertuetan"\nLaster urtea beteko du Rise To Fall bizkaitarren Into Zero laugarren eta azken diskoak. Hamabi hilabete hauetan nazioartera begira egon dira, eta horri esker aukera onak aprobetxatu dituzte. Udan itzuli ziren zuzenekoetara, eta dagoeneko Japoniako bigarren kontzertu bira prestatzen ari dira. Hugo Markaida gitarra jotzailearekin aritu gara solasean.\nAzaroan Soilwork taldearekin bira egingo duzue Japonian. Orain arteko garrantzitsuena da zuentzat?\nNiretzako bai, nire bizitzako banda kutuna delako. Era berean, geure erreferentzia nagusietako bat da. Eurekin bira bat egitea, eta gainera, Japonian, garrantzitsua da. Birak interesa sortu du eta kontzertu bat gehiago lortu digute kartelburu gisara. Gainera, diskoak sinatzeko sesio bat antolatu du gure diskoetxe japoniarrak. Ez da lehen aldia Soilwork taldearekin jotzen dugula. Ezta ere Japoniara goazen aurreneko aldia. Baina bi esperientziak uztartuta errepikatzea berezia izango da guretzako.\nBlood Stain Child japoniarrekin ere ariko zarete. Aukera ona da eurekin ere kartela konpartitzea han, jakinda ezagunak direla euren sorterrian?\nJaponian ez ezik mundu mailan ere ezagunak dira. 2011n Japonia bisitatu genuenean lehen aldiz, talde gonbidatu gisara aritu ziren gurekin, eta orduan gu baino ezagunagoak ziren Japoniatik kanpo. Dena dela, ematen du gurean bezala gertatzen dela, kanpokoei arreta gehiago jartzen zaiela bertakoei baino. Gure kasuan, askoz disko gehiago saltzen ditugu atzerrian.\nHemendik gutxira, berriz, Omnium Gatherum finlandiarrekin izango zarete Galizian eta Portugalen.\nBai, eta gogotsu gaude bi kontzertu jarraian emango ditugulako elkarrekin. Portugalen River Stone Fest jaialdian parte hartuko dugu, eta lehen aldia izango da herrialde honetan jotzen dugula. Beti da aukera ona gure estiloan ezaguna den talde batekin jotzea. Kontzertu hauetarako Niko (Holy Txala, Late To Scream ohia) gitarrarekin joango gara, Dann Hoyosek ezin duelako.\nEgia al da nazioartean beste hainbat kontzertu interesgarri eskaintzeko aukera izan duzuela, baina tamalez bertan behera geratu direla?\nBai, beti daude eskaintzak. Batzuk bideragarriak dira eta beste batzuk ez horrenbeste. Halere, egia da aurten oso gertu egon garela itsasoa zeharkatzeko. Azken orduan ez zen posible izan, baina ez gure erruz. Eguneroko ogia da. Antolatzaile serioak daude musikaren munduan, eta ez direnak ere. Zorionez profesional asko ezagutu ditugu mundu honetan.\nZuentzako inbertsiorik onena da nazioartean kontzertuak jotzea?\nBeno, ahalik eta kontzertu gehien ematen saiatzen gara. Egia da atzerrian jotzeko eskaintza gehiago ditugula, eta kanpora joatea zailagoa den arren, pozgarriagoa da kanpora atera eta jende asko ikustea zure kontzertuetan gu babesten eta gozatzen egiten dugunarekin. Uste dut inbertsio guztiak direla garrantzitsuak; promozioa, musika, diskoak eta noski zuzenean jotzea, gurean zein atzerrian.\nUztailean Zelanda Berriko Alien Weaponry hiruko gaztearen biran parte hartu zenuten. Zer nolakoa izan zen esperientzia?\nOso ona izan zen. Lehen aldiz Sevillan jo genuen eta harrera onarekin. Ez genituen horrenbeste ikus-entzule espero kontzertua aste barruan zelako. Madril eta Bartzelonako kontzertuak ere bikainak izan ziren. Une honetan zeresana ematen ari den talde batekin bira egitea eta Madness Live promotorarekin lan egitea ona da. Tratua bikaina izan zen, eta egia esan jende berri askok ezagutu gintuen. Alien Weaponry taldeko kideekin harreman ona egin genuen, eta zeresana ematen jarraitzea opa diegu.\nEuskal Herrian kontzertu gutxi ematen dituzue. Baita azken diskoarekin ere. Zergatik?\nTira, Bilbon hainbat kontzertu jo ditugu, Bermeon ere aritu ginen, laster Diman izango gara, eta 2020an Gasteizen joko dugu. Ez dugu gustuko askotan jotzea eremu berean; batez ere, Bilbo eta inguruetan. Euskal Herrian kontzertu gehiago ematea ez dugu baztertzen, beti gaude lanean azken diskoa zuzenean aurkezteko.\nZaila al da Euskal Herrian kontzertuak lortzea?\nGuk lan egiten dugu ahalik eta kontzertu gehien emateko. Horri esker aukerak sortzen dira biraren bat edo beste egiteko, eta jaialdietan parte hartzeko. Baldintzak onak diren bitartean beti gaude prest jotzeko edozein lekutan. Bilboko Aste Nagusian jo genuen kontzertuak harrera ona izan zuen. Dann gure gitarraren The Space Octopus taldearekin batera aritu ginen. Dimetal Fest jaialdiari dagokionez, gogotsu gaude han jotzeko, hasieratik adierazi ziguten beraien interesa eta espero dugu festa bikaina izatea programatu dituzten beste talde bikainekin batera.\nIraila bukaeran urtebete beteko da Into Zero diskoa atera zenutela. Harrera eta oihartzuna nolakoa izan dela uste duzue?\nUste dut harrera ona izan duela. Kontuan izan behar da diskoetxerik gabe argitaratu dugun lehendabizikoa dela. Arriskutsua zen gure kabuz plazaratzea, baina egindako apustua ondo atera da. Salmenta onak izan ditu eta plataforma digitaletan entzunaldi asko. Promotora hainbatek interesa agertu digute, eta disko honi esker itzuliko gara Japoniara. Izan ere, herrialde hartan gehien saldu den gure diskoa da.\nHerriko Burdina webgunean argitaratutako kritikan adierazi genuen zuen diskografiako onena dela. Ados zaudete?\nBai, guretzako ere horrela da, nahiz eta oso ohikoa den hori esatea. Disko landuena dela uste dugu eta lan asko egin dugu horrela izan zedin. Lanik helduena da eta uste dugu aurrekoak baino anitzagoa dela.\nLehen diskotik kontzeptu bat landu duzue, eta Into Zero diskoak ere ildoari eusten dio. Alain, nola azalduko zenuke urteetan landu duzun metafora?\nAlain Gutierrez: Utopia bati buruzko istorioa kontatzen du Into Zero diskoak. Gizateria desagertzeko zorian egon ondoren, aukera berri bat eman diote. Trantsizio bat da, hausnarketarako denbora bat, non gizakiak aztertu behar duen gaizki egindako guztia akats berberak errepikatu ez ditzan. Bi norabideko bidaia da. Batetik, unibertsoan zehar erantzunen bila, lurrean topatu ezin direnak. Bestetik, barrura begirakoa da, giza adimenean barrena, jakiteko gizakiaren jarrera okerren arrazoiak zeintzuk diren.\nTaldeari dagokionez, boskotea egokitu duzue. Dann Hoyos gitarra jotzailea fitxatu zenuten, eta hainbat kontzertu eskaini dituzue berarekin. Haren ekarpena nabaritzen duzue?\nNoski! Dann lagun ona izatearekin batera, musikari aparta da. Rise To Fallek kalitatean irabazi du berarekin. Inoiz baino soinu hobea lortzen dugu zuzenean, eta hori berarei esker da. Gogotsu gaude berarekin lan egiteko hurrengo diskoari begira, eta orduan ikusiko dugu bere ekarpena.\nAzken diskoarekin Pedro J. Monge & Jacob Hansen ekoizpen formula errepikatu zenuten. Zuen soinu eta proposamenerako bikote egokiena da?\nPedro ezinbesteko pieza da guretzako. Teknikari gisa parte hartu zuen gure lehen diskoan, eta azken bi lanetan berarekin aritu gara. Gure ekoizlea izan da eta asko lagundu digu. Plazera da berarekin lan egitea, gitarra jotzaile bikaina da eta ekoizle paregabea. Oso gustura gaude berarekin, eta geure formularen parte izatea nahi dugu. Jacob Hanseni dagokionez, gure ekoizle estimatuenetakoa da. Azken diskoearekin hobeto elkar ulertu gara. Bagenekien aurreko esperientziatik zer hobetu genezakeen, eta horrela izan da. Ikusiko dugu hurrengo lanetan formula bera errepikatzen dugun.\nHasi zarete bosgarren diskoa prestatzen?\nIdeiak ditugu, baina ez gara eseri aurreprodukzio bat abian jartzeko. Ideiak bagenituen azken diskoa bukatu genuenean, eta orain Dann gurekin dugula ideia berriak proposatu ditzake. Ziurrenik Japoniatik bueltan jarriko garela abesti berriak behar bezala konposatzen.\nUdan abesti pare bat ateratzeko asmoa zenuten, eta horietako bat euskaraz izatea aztertu zenuten. Asmoa mantentzen duzue edo dagoeneko iraupen luzeko lan batean pentsatzen ari zarete?\nBai, buruan genuen zerbait zen, eta baliteke dena Japoniako biraren ondoren egitea. Ez dakigu disko oso bat argitaratuko dugun, edo beste grabazioren bat kaleratuko dugun lehenago. Konposizioari tartea egitean erabakiko dugu zer egin.\nMusikalki izan duzuen eboluzioa nabari da disko batetik bestera. Urte hauetan guztietan melodeath modernoa zuen erara landu duzue. Eboluzioak jarraipena izango du?\nNire ustez eboluzionatu dugu gure gustuak ere garatu direlako. Talde gisara oso ondo elkar ulertzen gara eta beti nahi dugu koxka bat igo disko batetik bestera. Hurrengo lanetarako asmoa hori da, garapenarekin jarraitzea. Askotariko eraginak ditugu eta denak ez dira postmelodeath, zuk esango zenukeen bezala (barreak).\nEta mundu mailako kontzertu bira berririk egiteko aukera izango duzue?\nAhalik eta bira gehien egiteko lanean ari gara. Gure esperantza da 2020an kontzertuak jotzea orain arte egon ez garen leku eta herrialdeetan.


PO METROKO ARGAZKI ERAKUSKETA\nAzken eguneratzea: Astelehena, 09 November 2015 12:33\nArgitaratua: Astelehena, 09 November 2015 12:22\nBilbao Mendi Film Festival-ek gaur emango dio hasiera Bilboko metroan, CVCEPHOTO lehiaketako sarituak biltzen dituen argazki-erakusketari\nTxapelketako 19 irudi onenek metroko zazpi geltoki jantziko dituzte abenduaren 31ra arte\nBilbao, 2015eko azaroaren 9an. Beste urte batez, Bilbao Mendi Film Festival-ek abenduaren 11tik 20ra Bizkaiko hiriburuan zortzigarren edizioa izango duen Mendi eta Abentura Kirolen Nazioarteko Zinemaldiak, hiriburuko erraietara ekarri ditu profesional handienek eta saritutako argazkilari amateurrek lortutako mendiaren esparruko argazki harrigarrienak.\nEdizio honetan, Donostiako Club Vasco de Camping Elkartearekin egindako lankidetzari esker, CVCEPHOTO nazioarteko lehen lehiaketako argazki bikainenak erakusten dira. Txapelketan 52 herrialdetako 273 parte-hartzailek ateratako 700 argazki izan dira lehian. Irudien kalitate artistiko eta teknikoaz gain, epaimahaiak horietan azaltzen diren mendi-jardueren kalitatea hartu du kontuan.\nPetr Piechowicz, Fredrik Schenholm eta Paul Bride bezalako argazkilari ospetsuek lortutako 19 irudi ikusgarriek mendia, natura eta bertan praktikatzen diren jarduerak era harrigarrian erakutsiko dizkigute.\nErakusketak Santutxu, Indautxu, Deustu eta Portugaleteko metro-geltokiak jantziko ditu azaroaren 30era arte. Lanak Casco Viejo, Abando eta Moyua geltokietara aldatuko dira abenduaren 1etik 31ra.\n2015eko azaroaren 9tik 30era\nGeltokiak: Santutxu (Karmelo), Indautxu (Urquijo), Deusto (Lehendakari Agirre) y Portugalete (Carlos VII)\nGeltokiak: Casco Viejo (Unamuno), Abando (Renfe) y Moyua (Ercilla, Elcano)\nBilboko metroko argazki erakusketa inauguratzeaz gain, Bilbao Mendi Film Festival-ek ‘Mendi Tour’aren barruan datak ixten jarraitzen du. Jaialdiko pelikulak beste herri eta hiri batzuetara daramatzan birak Madrilen, Basaurin eta Santutxun (Bilbao) izango ditu hurrengo etapak.\nTernua-Lorpen eta Corte Ingles-aren laguntzarekin, Mendi Tour Madril azaroaren 19an, 20:00etan, ‘Proyecciones’ zine aretoan (Fuencarral 136, Madril) eskainiko da. 'Valley Uprising' eta '2T on Paiju Peak' pelikulak proiektatuko dira eta WOPEAK espedizioarekin Chamlangeko gailurrera heldu ostean, etxera bueltatu berri den Alberto Iñurrategi alpinista ere bertan izango da.\nBaskonia Mendi Taldeak babestutako Mendi Tour Basauri, ‘Ibaigane Kultur Aretoa’ (Ibaigane kalea, 2) azaroaren 24an, 19:30etan. Hemen ere '2T on Paiju Peak' eta 'Valley Uprising' filmek osatuko dute egitaraua. Sarrera librea izango da, leku guztiak bete arte.\nAzkenik, Mendi Tour Santutxu, ‘Bidaiarien Txokoa’ egitasmoaren barruan, (Santutxu Udal Zentroan, Remigio Gandasegi kalea, 6) bi jardunalditan bananduko da. Azaroaren 26an '2T on Paiju Peak' eta 'Drawn' lanak eskainiko dira eta abenduaren 2an 'The Quest for Inspiration' eta 'Duct Tape Surfing' pelikulen txanda helduko da. Bi emanaldiak 19:30etan egingo dira eta sarrera doakoa izango da.


Zigor Zeta Zeta\nInoiz baino lan gehiago dugu irakasleok!\nIkasle eta irakasle guztion eskubideak bete daitezen\nBehar beharrezkoa hezkuntza duin bat bermatzeo!\nIkasleei arreta mantentzen jarraitu behar dugula\nTelelana ere lana delako eta ikasleen hezkuntza bermatu behar delako\nIkasleek ez al dute irakasle bat edukitzeko eskubiderik?\nIrakasleak lanean jarraitzen dugulako.\nIkasleen eskubideak urratzen ari dira\nIkasleek etxetik lana egiten jarraitu behar badute, beren ikas-prozesuan irakasleen (titular edo ordezkoaren) laguntza behar dutelako.\nBajak, baimenak etab. baldin badaude, ordezkoak behar dira\nTelelana lana denez, ordezkoak beharrezkoak dira\nIrati Agirre Olarra\nIkasleek merezi dute\nEneritz Garmendia Ollokiegi\nMilaka ikasle irakasle gabe geratuko dira\nIkasleak erdigunera! Beraien eskubideak urratzen ari da Hezkuntza Saila eta Eusko Jaurlaritza.\nIkasleek momentu oro irakasle bat izan behar dutelako. Titularra bajan jarri ezkero, ordezkoaren papera guztiz garrantzitsua delako.\nEzin ditugu gure seme-alabak irakasle gabe utzi. Hezkuntza eskubidea ukatzen ari zaie.\nIrregulartasun nabarmenak egiten ari dira\nIkasleen eta irakasleen eskubidea delako.\nEzin delako onartu irakasle eta ikasleen eskubideak urratzea...\nIrakasleak lanean ari badira, ordezkapenak ere egongo direlako. Irakasleon lana baliostea eta benetan merezi duen tratamendua ematea.\nIkasleak irakasle gabe geratzen ari dira eta ez dago osasun arazorik neurri hauek justifikatzeko\nEtxelana egin behar bada, bajan dagornak ezin duelako lanik egin\nErabat ados nago aipatutako arrazoiekin. Legez kanpokoa da ordezkapenak ez betetzea.\nNuestros alumnos necesitan que se les atienda a pesar de la situación que vivimos. Necesitamos reiniciar la lista de sustituciones en la CAV.\nNahiz eta tele lana izan lana da berdin berdin eta ikasleek irakaslea behar dute\nTelelana ere lana da, ikasleak ezin dira irakasle gabe gelditu\nMaider M Maider\nIkasle eta irakasle guztion eskubideak bete daitezen.\nKalitatezko hezkuntzaren alde! Guztion eskubidea!\nHezkuntza sistemaren kalitatea bermatu behar delako\nLanean ari garenez, ezinbestekoa da ordezkoen lana ikasturte osoan zehar bezalaxe\nOrain ere bajak badaude. Zergatik ez ordezkatu?\nOrdezko bezala lan egoten dugun irakasleok lanean jarraitzeko eskubidea eta bete beharra dugulako, bai eta ikasleek irakaslea edukitzeko eskubide eta beharra dutelako\nTelelana egiten ari den irakasleak baja hartzen badu, ordezkoa behar delako.\nIkasle guztiek dute irakasle bat izateko eskubidea, beraz, ezinezkoa da egoera honetan ordezkapenak hutsik uztea.\nIrakasleok etxetik lanean gabiltza eta gure lan karga bikoiztu egin da. Bajarenbak badago, ordezkoa beharrezkoa da gure ikasleak behar duten arreta jaso ahal izateko.\nIruzur bat delako Eusko Jaurlaritza egiten dabilena lankideekin lanik gabe uzten eta gure ikasleak ez dabelako merezi irakaslerik gabe egotea.\nOrdezkagunea martxan orain!\nEz du argumentaziorik behar!\nOrdezkagunea martxan ia! Telelana lana da eta gogorra gainera! Irakasleon lana gutxiesten ari zarete!\nOihana Mendizabal Asurabarrena\nHezkuntzan eskubidea bermatu\nORDEZKAPENAK berrezari orain!\nTelelanean lan egiten ari diren irakasleak ere gaixotu daitezkeelako eta bere kargu dauden ikasleek eskolen jarraipena behar dutelako, bere lana, beste irakasle baten esku utzi gabe.\nMertxe Elorza Puyadena\nIrakasleen eta ikasleen eskubideak bermatu daitezen\nIkaskuntza prozesua guztiz eteten da ordezko irakasleak izendatu ezean. Bestalde, irakasle ordezkoak momentu honetan egiten ari garen lana gutxiesten besterik ez zaudete momentu honetan ordezkapenak banatu gabe.\nIkasleek eskubidea dutelako irakasleak izateko, beraien hezkuntzarako eskubidea bermatuz\nIkasle eta irakasleen baldintzak eta eskubideak berma daitezela!\nIkasleek eskubidea dute euren hezkuntza prozesuarekin jarraitzeko.\ntelebistan esan dutenez ikasleak etxetik ikasten jarraitzen dute... irakasleak ez daude lanean? edo bai?\nIkasleek etxetik hezkuntza-arreta jasotzeko eskubidea dutela etengabe esaten du Eusko Laurlaritzako Hezkuntza Sailak baina nola ote da posibleikasle horiei arreta eskaintzeko irakasleen presentzia barik??? Lotsagarria!!!\nKoronavirusak ez al ditu irakasleak gaixotzen? Nola bermatuko dugu ikasleen hezkuntza eskubidea ordezkapenik gabe?\nIkasleak ezin ditugu irakasle gabe utzi. Harro esan nahi dut... Gora Eskola Publikoa!!\nIkasle eta irakasleon eskubidea delako! Eta hezkuntza eta lanpostu duina bermatzeko! Jarduera ez bada eten, ez dago arrazoirik ordezkapenak eteteko!!\nGuztioan eskubideak bermatzeko\nIrakasleen ordezkapenak ordezkatu Behar dira!\nBeharrezkoa da klaseak ematea\nIkasleak ikasten jarraitzeko irakasleak behar dituzte!\nIkasleak ezin dira irakasle gabe geratu. Eta lankideen lankarga bikoiztea ez da logikoa. Horregatik ordezkagunea ez itxi!\nKalitatezko hezkuntza bermatzea!\nOrdezkoak jarraitzeko lanean\nOrdezkoak lan egin nahi dugulako!\nGure eskubideeen alde!\nIkasleen eta irakasleen eskubideak errespetatu\nEz da juxtua ikasleak inor gabe geratzea!!!\nIkasleek curriculuma jarrai dezaten\nDenok ditugu eskubideak\nMaialen Mujika Artola\nGarrantzitsua da ikaslegoaren irakaskuntza bermatzea egoera honetan ere bajan dauden langileak ordezkatuz eta lanean daudenen lan karga ez areagotuz\nBaldintza duinak langile guztientzat\nGuztiontzako ona izango da\nGuztiontzat onuragarri, badago lana egiteko eta\nGure eskubideen alde!\nIkasle eta irakasleen oinarrizki eskubidea da\nOrdezkoen eskubideak errespetatu\nHezkuntza publikoaren defentza!\nGure eskubideak non daude?\nLangile zein umeen eskubidea delako\nIrakasleak behar dira une orotan\nMiren Libe Franke\nHezkuntzak jarraitzen badu, ordezkoak ere bai. Ikasleek eskubidea dute irakasle bat izateko daukatena gaixotzen bada.\nIkasleek hezkuntza duina merezi dute!\nGaur egun bajan nago, martxoaren 10tik, eta nire lankideak ordutik nik egin ezin dudan (hasierako egunetan) lan presentzila eta orain tele-lana egiten ari dira, horrek euren lanean duen eraginarekin.\nikasle guztiek dituzte eskubi berdinak. Ezin dituzu batzuk irakasle gabe utzi besteak aurrera doazen bitartean\nIrakasleek lanean jarraitzen dute etxetik, hortaz, bajak egonez gero Jaurlaritzaren betebeharra da bajan dauden irakasle horiek ordezkatzea. Ikasleek eskubide osoa daukate euren eskolak, linean bada ere, jasotzen jarraitzeko.\nTelelana lana ere delako\nIkasleak ezin dira gelditu irakasle gabe\nEta... irakasle titularrek baja hartzen badute, zer???\nIlasleek jarraipen bat merezi dut\nIrakasleen eta ikasleen eskubideak bermatu behar dira. Irakasleak lanean jarraitzen dugun bitartean ordezkapenak beharrezkoak dira\nTelelana lana ere da. Langileria lana behar du\nJaio Arceluz Onandia\nEz da bidezkoa Ordezkagunea itxita egotea, ordezkapenik ez egotea eta ondorioz, EAEko ikasle aako irakaslerik gabe egotea! Irakasle pila bat langabezian.gaude eta lehen baitllehen lanean hasi nahi dugu!\nOrdezkoen beharra telelanean ere beharrezkoa delako, kalidadezko hezkuntza publiko baten alde!\nIrakasleen ordezkapenak kubritzea behar-beharrezkoa da, ikasleen irakaskuntza eskubideak egoki bermatzeko eta beste irakasleek ez dagokien lan-karga jasan ez dezaten.\nIkasleek irakasle gabe ez dutelako zertan geratu.\nTele lana, lana delako!\nIkasleek irakasleak izateko eskubidea?Harrigarria da entzutea ikasleen hezkuntza bermatuta dagoela.... Nola bajak betetzen ez badira?!?!?!\nHezkuntza sailak ez al du telelanik egiten? URIARTE ANDEREA EZ GAUDE OPORRETAN\nTelelana lana delako\nTelematikoki nago LANEAN\nMurrizketarik ez!!! Ordezkoei ere ezin zaie lan-eskubidea ukatu.\nIkasleen eskubidea delako\nOrdezkoen lan baldintzak eta eskubideak hobetzeko.\nGurasoa naiz eta haurra tutore gabe utzi digu Hezkuntza Sailak. Irakaslea amatasun bajan dago eta irakasle horren haurdunaldiko baja ordezkatzen aritu den gure haurraren tutoreari ez zaio kontratua berritu. Non geratu dagure haurraren hezkuntza eskubidea?\nGuztiz ados nago idazkiarekin\nTelelana egiten ari diren irakasleak gaixotzeko, amatasun baja hartzeko, exzedentzia hartzeko... aukera izaten jarraitzen dute. Horregatik, ordezkapenak BEHAR BEHARREZKOAK dira!!\nAitor Atxotegi Goenaga\nEzin da bestela izsn\nHaur eta familiek ordezkoak behar dituzte!\nGurasoa naiz, gure haurra tutore gabe utzi du Hezkuntza Sailak. Amatasun bajan dagoen irakaslea ordezkatzeko ez da irakaslerik kontratatu. Haurdunaldiko baja ordezkatzen zuen irakaslea kaleratu egin dute eta gure umeen tutorea zen. Ez dago eskubiderik!\ntelelanean edo aurrez aurre jende irakasleak beharrezkoak garelako.\nUnai Saez Ramos\nIrakasleak inoiz baino lan gehiago daukagu. Ordezkapenak egitea beharrezkoa da ikasleei arreta egokia eman ahal izateko.\nIRREGULARTASUNA BESTE BEHIN ERE Ordezkoak gara kaltetuenak egoera hauetan.Beste behin ere gu erabiltzen gaituzte lanpostuak suntsitzeko. Gainera, ordezkoen araudiaren aurkako erabakian hartzen ari dira. ASKI DA!\nZerbitzua mantendu, lana mantendu\nEz gabiltz online lanien? Ba ordezkoek ere.Ikasle guztiek eskubidea daukate irakasle erreferente bat izateko, baita irakaslea ordezkoa bada ere.Ordezkoek eskubide berdinak\nGure egoera ez delako kontutan hartzen ari.\nLotsagarria da Jaurlaritzaren jarrera es ohiko egoera honetan egonda! Klasean indarrean badaude, ordezkapenak egon behar dira ere!\nOrdezkoen egoerak hoberantz egin behar duelako\nOrdezkoak beti kaltetuak! Nahiko da!\nZerbitzua ematea garrantzitsua bada irakasleak egoten jarraitu beharko dugulako.\nIkasleek irakasleak behar dituzte kalitatezko irakaskuntza gizarte osoaren eskubidea baita\nIkasleen kalitatezko hezkuntza bermatu eta ordezkoen lanerako eskubidea\nHezkuntza esparrurik garrantzitsuena da eta kalitatezkoa izan behar da %100.\nIkasleek irakasle ordezko bat beharko dute irakasle ohiak ezin badu lan egin. Irakasleok eta ikasleok baldintza duinak behar ditugu.\nDuintasun arrazoia da. Ordezkapenak egiten gabiltzanok eskubidea daukagu lanean jarraitzeko eta ikasleek ez lukete irakaslerik galdu behar.\nEl alumnado confinado y desatendido por que su profesor/a está de baja o permiso. Ha pasado ya un mes. NO puede ser que alumnxs estén confinados sin atención académica. Esto incrementa la ansiedad, desasosiego, indefensión, soledad, injusticia\nEz dira irakasleen bajak ordezkatuko\nIkasleak irakasle gabe geratzen ari dira, beste asko etxean gauden bitartean!\nIkasleek irakaslea izateko eskubidea dute\nEskubideak ordezkoak ere merezi ditugu.\nHaurrek behar dutelako\nInoiz baino lanpetuago gaudel eta jende gazte eta berria inoiz baino ezinbestekoagoa delako.


Neskek ere erreferenteak behar dituzte – Guraso.eus\nNeskek ere erreferenteak behar dituzte\nguraso 2019-07-12 2019-07-09 AKTUALITATEA No Comments\nJokatu berria da Alemanian FIFA Munduko Txapelketa. Zalantzarik gabe bide handia dago oraindik egiteko, baina emakumezkoen kirolak gero eta ikusgarritasun handiagoa du. Berdintasunaren bidean garrantzitsua da horrela izatea.\nGarrantzitsua da baita ere neskek ere erreferente errealak behar dituztelako. Horrelako hitzorduek irudi eta une asko uzten dituzten. Horietako bat argazki honetan jasotakoa.\nIkusi besterik ez dago Estatu Batuetako jokalari Alex Morganen ondoan dagoen neskatilaren aurpegia. Argazkia birala egin da.\n← Herriko espazioak\nZientziarekin lotutako jostailuen erakusketa, Donostian →\nKolaboratzaileen azken sarrerak\nHaurrekin heriotzaz aritzearen garrantzia\nBurn Out sindromea eta gizartearen erantzuna\nItziar Arregi landa\nElikadura-piramidea Haurren Ikus-entzunezkoen Kontsumorako\nHik Hasi Txoriene saioan 2020-01-23\nOstiralean irekiko ditu ateak BIRSORTUren guneak 2020-01-22\n0:00 Lizarra: Familia eta jolas gunee...\nLizarra: Familia eta jolas gunee...\nIra 27 2019 @ 0:00 – Mar 27 2020 @ 14:30\nFamilia eta jolas guneen inguruko hitzaldiak antolatu ditu Plisti Plasta elkarteak Iraila eta martxoa bitarteko larunbatetan izango dira saioak Lizarrako Plista Plasta Familia eta jolas gunean. Saio solteetara joateko aukera ere egongo da. Informazio gehiago hemen.\n10:00 Bilbo: Queer pedagogiak. Zer dak...\nBilbo: Queer pedagogiak. Zer dak...\nUrt 25 @ 10:00 – 14:00\nMondragon Unibertsitateko Humanitate eta Hezkuntza Zientzien Fakultateak eta TeamLabs ikaskuntza laborategiak Queer Pedagogiei buruzko jardunaldia antolatu dute, Bilbon, urtarrilaren 25ean, Mercedes Sánchez Sáinz Madrilgo Universidad Complutenseko irakasle eta ikertzailearen eskutik. Mercedes Sanchez Sainz Hezkuntzako doktorea eta Pedagogiako lizentziaduna da. Universidad…\n16:00 Eibar: Suspertze tailerra Familian\nEibar: Suspertze tailerra Familian\nUrt 25 @ 16:00 – 18:00\nOngizatea eta Osasuna sustatzearen alde egiten duen lanaren barruan, DYAko Irakaskuntza Eskolak jarduera berri bat proposatzen du: Bihotz Biriketako Suspertze (BBS) teknikak familian ikasteko tailerrak. Helduak (aita/ama, aitona/amona, osaba/izeba…) guztira 6 urtez gorako hiru umeekin eman dezake izena, eta 2 ordutan eta…\n19:00 Donostia: Zapalduaren pedagogia....\nDonostia: Zapalduaren pedagogia....\nUrt 28 @ 19:00 – 20:00\nAsko eztabaidatzen da aspaldian ikastolen izaera (ustez) pribatuaz, baita Espainiako eskola publikoaren (ustezko) euskalduntasunaz ere. Baina ezer gutxi entzuten dugu gure haurrei “gure” ikastetxeetan eskaintzen zaien horretaz eta hori eskaintzeko moduaz. Zer pedagogia darabilgu gure haurrekin? Menderaturiko herri bateko kide…\n10:00 Ozaeta: Askatasuna eta mugak tai...\nOzaeta: Askatasuna eta mugak tai...\nOts 8 @ 10:00 – 14:00\nOtsailaren 8an Ane Ablanedok honako tailerra gidatuko du: Askatasuna eta mugak. Etsai ala lagun?. Martxoaren 28an, berriz, Paula Kasaresek euskararen inguruko hitzaldia eskainiko du honako izenburuarekin: Euskaraz badakite, baina nola motibatu euskaraz egin dezaten?. Maiatzaren 23an, berriz Susana Correalek gidatuko…


Usurbilek 1,5 milioi gehitu dizkio aurrekontuari - Noticias de Gipuzkoa\nUsurbilek 1,5 milioi gehitu dizkio aurrekontuari\nBesteak beste, zati bat San Esteban kalea irisgarri egiteko eta Sutegiko fatxada berritzeko erabiliko da\naitziber muga 02.05.2022 | 00:23\nSan Esteban kalea. Argazkia: N.G.\nUsurbil – Usurbilgo Udalak 1,5 milioi euro gehiago ditu erabilgarri 2022an, 2021eko aurrekontuak likidatu ostean. Orain gerakin hori zertan erabili aztertzen ari da Udala.\nAzkeneko Osoko Bilkuran, Agur-tzane Solaberrieta Mesa alkateak jakinarazi zuenez, proposamen bat taxutzen ari da Udal Gobernua, eta hurrengo ogasun batzordean aurkeztuko diote oposizioari.\nDena den, proposamen horren zenbait alderdi aurreratu zituen. Diru horren zati bat baino ez dute erabiliko: zehazki, milioi bat euro hainbat obra eta bestelako inbertsioetara bideratuko ditu, eta, gainerako 500.000 euroak, oraingoz, gorde egingo dituzte.\n"Zer nolako ziurgabetasuna dagoen ikusita, prezioak zenbat garestitzen ari diren ikusita, zuhur-tziaz, gordetzea erabaki dugu, Udalak etor daitekeenari aurre egiteko modua izan dezan", azaldu zuen Solaberrietak.\nGainera, erabiliko duten zatia zein proiektutara bideratuko duten ere aurreratu zuen: San Esteban kalea irisgarri egitea, Zumartegiko ibai er-tza berreskuratzea, Sutegiko fatxada egokitzea eta Aginagako Elutx bidea egitea.\nProiektu bakoitzaren zenbait zer-tzelada eman zituen. San Esteban kaleari dagokionez, Udala proiektua erredaktatzen hasia da eta aurten bertan exekutatu nahi dute. Horren aurretik, auzotarren eta herritarren ekarpenak jaso nahi dituzte, eta, hori egindakoan, lizitatzera atera.\nZumartegiko ibai ertzari dagokionez, proiektua idatzita dago, eta, gainera, Udalak 150.000 euroko dirulaguntza bat jaso du hori gauzatzeko.\nSutegiko fatxada, berriz, iaz egitekoa zen Udala, baina bertan behera utzi behar izan zuen, lizitazioa eskuratu zuen enpresak, besteak beste, ez zuelako eskatutako dokumentazioa aurkeztu. Bestalde, 90.000 eurokoa zen proiektuaren kostua, baina tartean izandako hornikuntza arazoak eta prezioen gorakada tarteko, 65.000 euro garestiagoa izango da, azkenean.\nAzkenik, Aginaga auzoko Elutx bidearen kasuan, Solaberrietak jakinarazi zuen hitzarmen "potolo" bat lortu duela Udalak hango lurjabeekin, HAPOari lotuta, eta maia-tzeko Osoko Bilkurara eramango dutela: proiektu hori ere idazten ari dira, eta aurten jarri nahi dute martxan.\nOsoko Bilkuran kontu-hartzaileak jakinarazi zuenez, Udalaren zorpe-tze maila %11,83an zegoen 2021eko abenduaren 31n. 2022rako onartutako aurrekontuetan milioi bateko mailegua eskatzea aurreikusi zenez, zorpetzea %18 ingurura igoko dela aurreratu zuen. Datu hauek onak direla ere esan zuen.\nAzkenik, exekuzio maila, inbertsioei dagokienez, apala izan zen: %59.\nEuskadik 254 milioiko superabita izan du.\nAbesbatzak, protagonistak Oñatin.\nLa inflación de la eurozona en abril se mantuvo en el 7,5 %.


Jesus Antonio Perez Arrospide, "Drogarik gabe Bizi" Fundazioko Presidentea: "Edaten ez duten bakarrak euren seme-alabak direla uste izaten dute gurasoek" | Aldizkaria | EROSKI CONSUMER\nJesus Antonio Perez Arrospide, "Drogarik gabe Bizi" Fundazioko Presidentea: "Edaten ez duten bakarrak euren seme-alabak direla uste izaten dute gurasoek"\nJesus Antonio Perez Arrospide toxikomaniatan aditua eta Drogarik gabe Bizi Fundazioko presidentea da. Espainian hamar eskola-umetik batek asteburuoro alkohola kontsumitzen duela dio eta hartzen dituzten edariak gero eta graduazio handiagokoak direla, gainera. Hiru ikasletatik batek larregi edaten du. Proportzio arriskutsua da: adin horretan (18 urtera arte) debekatuta dago alkoholaren kontsumoa.\nDuela urte batzuk baino gehiago edaten al dute gaur egun gazteek?\nGazteak esatean, 18 urtetik beherakoez ari gara, adin horretara artekoentzat baitago jarrita alkohola saltzeko debekua. Hori horrela, inork ez du zalantzan jartzen gazteek lehen baino gehiago edaten dutela, helduen gizarteak orokorrean alkohol kontsumoa gutxitu egin duen arren. Gazteenen artean asko edateko ohitura hori fenomeno sozial berria da.\nOso gaztetan hasten dira, 12 eta 13 urte bitartean; 14 urterekin salto handia ematen da kontsumoan, adin horretako neska-mutilen erdiak ohiko baitu edatea. Gaur egungo gizartearen beste ezaugarrietako bat gazteen eroste-ahalmen handia da. Dirua izateko ahalmen hori hamar aldiz edo hogei aldiz biderkatu da urte gutxian eta kopuru horren zati handi bat gastatzen da alkoholaren kontsumoan. Edari horiek saltzen dituzten lokalen kopurua ere bikoiztu egin da. Garai batean tabernak besterik ez ziren, baina orain pub, diskoteka, disko-bar, txiringito, txosna eta antzekoak ere baditugu.\nGertatzen ari den fenomenoaren beste ezaugarri bat: nerabeek asteburuetan bakarrik edaten dute. Astean zehar, %80 abstemioa da eta, seguruenik, ikasle eta seme-alaba ereduzkoak. Baina asteburua heltzen denean, neurririk gabe murgiltzen dira gaueko ordu txikiak arte irteteko kultura horretan eta kosakoek adina edanez lagunekin ondo pasatzera.\nArgi dago, beraz, alkoholaren kontsumoa asteburuetan areagotu egiten dela.\nLehen, edaten zutenek ia egunero hartzen zituzten basoerdiak edo garagardoak. Orain ez. Egia da edaten ez dutenen kopurua ere apurka-apurka gehituz doala gazteen artean; baina asteburuetan edaten duten hiru lagunetatik batek neurririk gabe edaten du. Gauez irteteko ohitura 12 eta 13 urteko gazteen artean ere ikusten da, gauaren eta alkoholaren erreklamuari erantzutera irteten baitute. Izan ere, bata bestearekin lotuta doa.\nAlkohola eta dibertsioa eta horrekin lotuta dagoen desinhibizioa dira gure gazteek gauez irteteko duten arrazoi nagusia. Onartu beharra dago. Orain, alkohola edatea puri-purian dagoen moda da, zapatila marka jakin bat jaztea edo janari azkarreko jatetxe batera joatea bezala. Publizitateak eta komunikabideek balore batzuk sortu dituzte eta horietan funtsezko elementua da alkohola. Alkoholak, gainera, bere ezagupen-kultura propioa du, marka, tipo eta izenez osatua, nerabea edo gaztea estatus jakin batean kokatzen dutenak.\nNola iritsi gara egoera horretara?\nAlkohola, gizarteak onarturiko droga denez, heroina eta antzeko beste sustantzia arriskutsu batzuen gaitzespenaren aurrean erantzun gisa sortu da, HIES bezalako gaixotasunez kutsatzeko beldurrak eraginda. Gazteriaren zati handi batek alkoholarekin ordezkatu ditu fama txarra duten beste drogak, alkohola beti hor egon izan den sustantzia magikoa baita, gure gizartean ongi errotua. Eta oker handia den arren, alkoholaren kontsumoak ez ditu gurasoak ere droga ilegalen kontsumoak adina beldurtzen.\nErakundeen prebentzio kanpainek ezertarako balio al dute?\nEzin gara besoak gurutzatuta geratu. Alkohola arrisku handiko sustantzia dela jakinarazi beharra dago; dependentzia eta tolerantzia maila handiak sortzen dituela, gero eta kopuru handiago behar izaten baita efektu berbera lortzeko. Eta adin txikikoek alkohola kontsumitzea oso arrisku larria dela euren osasun eta segurtasunerako. Asteburuetako gauetan gertatzen diren trafiko istripuetan pentsatu besterik ez dago.\nGainera, alkoholak egunak behar ditu gibelaren bidez metabolizatu arte eta bien bitartean kalteak eragiten ditu burmuinean. Gaztetxoek eskolara joan behar dute astelehen eta asteartean, baina asteburuko biharamon fisiko eta emozionalaren eraginez, ez dira eskolan behar den maila emateko moduan izaten. Beste arrazoi batzuk ere badiren arren, aipatutako horiek ere badira nahikoa kontsumoa moteltzeko ahaleginean adin txikikoei alkohola saltzea zigortzeko. Hala ere, oso zaila da kontsumoa galaraztea. Adin txikikoa ez dago pertsona bezala behar bezain heldua alkoholaren kontsumoa bultzatzen duen publizitatea eta presio soziala digeritzeko eta horregatik daude publizitate hori mugatzen eta alkoholaren salmenta debekatzen duten legeak. Kanpainen eraginkortasuna baxua izan ohi da, kanpaina pedagogikoak izaten baitira beste ezer baino gehiago.\nBaina, hala ere, egiaztaturik dago gauza bat debekatutzat katalogatzeak debekua betetzera eramaten dituela zenbait gazte. Nolabaiteko beldurra diote legea urratzeari.\nAlkoholak gizartean duen onarpenak zailago egiten du gazteen artean kontsumoa gutxitzea?\nAlkohola mundu guztiak kontsumitzen du, baita gizartean debekatzen dutenek ere: gurasoek, artistek, irakasleek, kazetariek, medikuek eta Ahaztu egiten zaigu gazteek hainbat gauzatan helduen jokaera imitatzera jotzen dutela. Alkohol munduko "bataioa" familiako ospakizunetan izaten du gazteak, konturatu gabe kontsumitzera bultzatzen baitugu etxean. Horrelaxe jartzen ditugu bidean. Eta ez dugu ahaztu behar alkohola, beste droga batzuk ez bezala, alde guztietan dagoela.\nAdministrazioak eta gizarte erakundeek ezer gutxi egin dezakete: alkohola oso integraturik dago gaur egun gure gizarte-bizitzan. Neurriz edatera gonbidatzea haizearen kontra joatea bezala da eta kutsu kontserbatzaile eta zaharkitua du, guztiz bestela den arren. Gaur egun, gehiengoak egiten duena egin gabe, asteburuoro drogarik zaharrenaren, alkoholaren, bila irten gabe, ondo pasatzen jakitea da errebelde eta original izatea.\nBada alternatibarik gazteek gauez edan ez dezaten?\nGauez irtetea alkoholarekin oso loturik dago gaur egun. Gaueko 12ak arte irteten duten gazteen %30a bakarrik etxeratzen da alkoholik probatu gabe. Kopuru hori %2raino murrizten da goizaldeko laurak aldera erretiratzen direnen artean. Gauez eta kalean, oso zaila gertatzen da alkohola saihestea. Borroka epe luzerakoa da.\nHezkuntza sisteman informazio-materiala sortu beharra dago (alkohola zer den eta zer ondorio dituen azalduko duena) eta horrekin batera, hurrengo goizerako kultura- eta kirol-ohiturak bultzatu, gaua gazteentzat hain erakargarri izan ez dadin. Baina onartu egin behar dugu: ia ezinezko da gaua beste zerbaitekin ordezkatzea. Irtenez gero, jakinekoa da zer dagoen, salbuespenak salbuespen. Guraso guztiek uste izaten dute euren seme-alabak direla edaten ez duten bakarrak, baina gehienak oker daude. Beste irtenbide bat ere bada: mozkortzea helburu izan ordez, neurriz edanez lagunekin elkartzea. Baina horretarako hainbat kontzeptu aldatu egin beharko litzateke, ongi pasatzearen kontzeptua bera, esaterako.\nGazteak espontaneoago balira eta hainbeste inhibizio ez balute, ez lukete seguruenik alkoholaz eta beste sustantzia batzuez estimulatzeko hainbesterainoko beharrik izango. Irteten dutenean autoaren gidariak ez duela edan behar asumitzea ere positiboa litzateke, trafiko istripua baita alkoholak eragindako beste arazo larrietako bat.\nEta gurasoek, zer egin dezakete?\nHorixe dute gainditu gabeko ikasgaia. Gaur egungo gurasoak aurreko belaunadietakoak baino askoz ere liberalagoak dira eta, beraz, askoz malguagoak dira etxeratzeko orduarekin eta askoz ere eskuzabalagoak asteroko pagarekin. Gainera, alkoholaren kulturaren transmisore ere badira gurasoak. Etxe askotan oraindik seme-alaben aurrean edaten da. Guraso askok ikastetxearen gain utzi ditu ardura hauek, "horretarakoxe daude eta".\nHala ere, eurek izan dezakete arazo hau konpontzeko giltza, gurasoek positiboki baloratzen baitute familiaren eginkizuna. Inkestek diotenez, gazteek gehien estimatzen duten instituzioa da. Hori fenomeno berria da eta aprobetxatu egin behar dugu. Gure jokaerak aldatu egin beharko ditugu, seme-alabentzat eredu garela jakinda. Gurasoek hezkuntza sistemari ere eskatu behar dizkiote -eta ez irakasleari bakarrik- alkoholaren kontsumoa gutxitzeko estrategiak.\nEta azkenik, gurasook gizartearekin konprometitutako hiritar bihurtu behar genuke: alkoholaren publizitate eta salmentari buruzko arauak bete daitezela eskatu behar genuke, edo udalek eta beste erakundeek gazteentzat alternatiba atsegin izango diren kirol guneak edo kultur ekintzak eta aisialdikoak eskain ditzatela, gazteentzat asteburuetan ongi pasatzeko aukera bakarra mozkortzea izan ez dadin.


(«Energia fosil» orritik birbideratua)\nErregai fosila Lurraren litosferan aurkitutako hidrokarburoak dira, erregai gisa erabiliak. Egun, erregai fosilak energia sortzeko lehengai nagusia dira, munduko energia premien %90 betetzen dute eta.\nErregai hauek bukatzeko arriskuak beste energi mota batzuk bilatzera bultzatu gaitu. Erabiltzen ditugun lehengaien zati handi erregai fosilak dira: ikatza, petrolioa eta gasa. Erretzean karbono dioxidoa eratzen dute\nEguzkia da gure planetan dagoen energiaren zatirik handienaren iturria. Bera da haizeen arduraduna, gainazaleko uren lurrintzearena, hodeiak sortu eta hodeien eta eurien eragitearena. Eguzkiaren beroa eta argia dira zelula bakarreko landare eta animalien garapenerako beharrezko diren erreakzio kimiko ugarietarako oinarriak. Eta landare eta animalia horiek dira, mendeen poderioz, gaur egun erabiltzen ditugun erregai fosilak sortu zituztenak.\nEnergia-sortze prozesua [aldatu]\nEnergiaren kontserbazio-printzipioak dioenez, energia ez da sortzen ez deuseztatzen; eraldatu egiten da soilik. Natur inguruneak funtzionatzen baldin badu, energia eraldatu eta izaki bizidun batzuetatik besteetara igaroko da. Landareek eguzki-energia energia kimiko bihurtzen dute, eta hori beren zeluletan metatzen da. Animalia belarjaleek, jatorri begetala duten elikagaien bidez, energia kimikoa erdiesten dute, beren molekuletan gordetzen dute, eta gerora animalia haragijaleenganaino iritsiko da energia hori. Horrek esan nahi du energia lortzeko, energia gordeta duen gorputz batetik hartu behar dugula, eta gero eraldatu. Gorputz horiei energia-iturriak deitzen zaie.\n"http://eu.wikipedia.org/w/index.php?title=Erregai_fosil&oldid=3641165"(e)tik eskuratuta\tKategoria: Erregai fosilak\tNabigazio menua\nOrrialdearen azken aldaketa: 14:54, 9 martxoa 2013.


Irekia Eusko Jaurlaritza - Gobierno Vasco :: 464.900 euro hezkuntza-bikaintasunera zuzendutako prestakuntza-proiektuetarako. (2014-10-21(e)ko Kontseiluan hartutako erabakiaren laburpena)\n464.900 euro hezkuntza-bikaintasunera…\n464.900 euro hezkuntza-bikaintasunera zuzendutako prestakuntza-proiektuetarako. (2014-10-21(e)ko Kontseiluan hartutako erabakiaren laburpena)\n2014.eko urriak 21\n2014-10-21eko Gobernu Kontseiluaren Akordio nagusiak\n2014-2015eko ikasturtean hezkuntza-bikaintasunera zuzendutako prestakuntza-proiektu desberdinak egiteko itunpeko ikastetxe pribatuak eta Hezkuntza, Hizkuntza Politika eta Kultura Sailaren menpe ez dauden unibertsitateaz kanpoko titularitate publikoko ikastetxeak, heziketa-zikloak izan ezik, deitzen dituen agindua onartu du, Hezkuntza, Hizkuntza Politika eta Kultura sailburuaren proposamenez, gaurko bileran Gobernu Kontseiluak.\nUnibertsitateaz kanpoko irakaskuntzan edozein maila edo mota ematen duten ikastetxe pribatuei eta Hezkuntza, Hizkuntza Politika eta Kultura Sailaren menpe ez dauden titularitate publikoko ikastetxeei, heziketa-zikloak bakarrik ematen dituztenei izan ezik, 2014-2015eko ikasturtean hezkuntza-bikaintasunerako prestakuntza-proiektuen modalitate hauetakoren bat egiten badute, diru-laguntzak ematea du agindu honek helburu:\nDeialdi honek 464.900 euroko hornikuntza globala du eta horrela desglosatzen dira, finantzatzeko moduko proiektu-modalitateen eta gauzatzen diren lurralde historikoen arabera:\na) 40.000 euro berriztapen-proiektu integraletarako,lurraldeka horrela banatuak: 4.000 euro Araban, 20.000 euro Bizkaian eta 16.000 euro Gipuzkoan.\nb) 424.900 euro hezkuntza-berriztapeneko prestakuntza-proiektuetarako, lurraldeen arabera horrela banatuak: 72.233 euro Araban, 219.703 Bizkaian eta 152.964 euro Gipuzkoan.\n550.000 euro hezkuntza-bikaintasunera zuzendutako prestakuntza-proiektuetarako (2015-09-01(e)ko Kontseiluan hartutako erabakiaren laburpena)\n193.600 euro Hezkuntza Prestakuntza/Berriztapeneko proiektuetarako. (2013-07-09(e)ko Kointseiluan hartutako erabakia)\n220.000 euro Hezkuntza Prestakuntza/Berriztapeneko proiektuetarako (2012-05-22(e)ko Kointseiluan hartutako erabakia)\n2014.eko abenduak 16\n770.000 euro berriztapen eta ekintzailetza proiektuetarako. (2014-12-16(e)ko Kontseiluan hartutako erabakiaren laburpena)\n275.000 euro Hezkuntza Prestakuntza/Berriztapeneko proiektuetarako (2011-04-19(e)ko Kointseiluan hartutako erabakia)\n550.000 euro hezkuntza-bikaintasunera zuzendutako prestakuntza-proiektuetarako (Gobernu Bilera 2016-06-07)\n366.000 euro alternantziaren bidezko prestakuntzarako. (2013-11-19(e)ko Kontseiluan hartutako erabakia)\n366.000 euro alternantziaren bidezko prestakuntzarako (2014-11-11(e)ko Kontseiluan hartutako erabakiaren laburpena)\nEBAZPENA, 2019ko urtarrilaren 14koa, Hezkuntza Berriztatzeko zuzendariarena, zeinaren bitartez argitaratzen baitira 2018ko otsailaren 21eko Aginduaren babespean emandako diru-laguntzak, jendeak horren berri izan dezan.\nEBAZPENA, 2018ko urtarrilaren 12koa, Hezkuntza Berriztatzeko zuzendariarena, zeinaren bitartez argitaratzen baitira 2017ko martxoaren 30eko Aginduaren babespean emandako diru-laguntzak, jendeak horren berri izan dezan.\nEBAZPENA, 2017ko urtarrilaren 19koa, Hezkuntza Berriztatzeko zuzendariarena, zeinaren bitartez argitaratzen baitira 2016ko ekainaren 8ko Aginduaren babespean emandako diru-laguntzak, jendeak horren berri izan dezan.\nEBAZPENA, 2016ko otsailaren 9koa, Hezkuntza Berriztatzeko zuzendariarena, zeinaren bitartez argitaratzen baitira 2015eko irailaren 1eko Aginduaren babespean emandako diru-laguntzak, jendeak horren berri izan dezan.\nEBAZPENA, 2019ko urtarrilaren 8koa, Plangintza eta Antolaketako zuzendariarena, Euskal Autonomia Erkidegoan teknikariaren edo goi-mailako teknikariaren tituluak lortzeko 2018-2019 ikasturteko proba libreetarako deialdia egiten duena.


Alarde hitza arabierazko al-ard hitzetik dator, eta "erakustea" hitzez itzul liteke. Euskal Herrian bi eginkizun aipatzeko erabili izan da: batetik, Antzinako Erregimeneko foru garaian armadunen desfile militarrak; bestetik, armadunen desfile folklorikoak, formalki erakustaldi militarren antza zutenak, eta dutenak. Hain zuzen, izenak eta antz formalek nominalismo arazoa ekarri dute, eta maiz nahasten dira kontzeptuak, batez ere gaurko desfile folklorikoen jatorriaren bila ibilita. Ziur aski, alarde deitutako jai folklorikoen jatorrian garaipen militarrak aurkitzeak areagotu egin du nahasketa.\nZentzu militarrean, alardea horrela defini liteke: udal bakoitzak urtero herriko 18 eta 60 urte bitarteko gizonek osaturiko erakustaldi militarra, arma zuriak edota suzkoak erabiltzen bazekitela frogatzeko. Herriko banderaren eta agintarien menean joaten ziren, eta musikariek (atabalak eta ziztu eta danbolin-joleak) markatu ohi zuten erritmoa.\nGipuzkoan dokumentaturiko alardeak egiteko agindu zaharrena 1494ko errege-agiri bat da. XVI. mendean aurrera egin ahala Gipuzkoako Batzar Nagusiek arautu eta finkatu zituzten, herri bakoitzak urtero berea egin zezan. Alardeak Probintziaren foru-sistema militarraren baitan kokatzen ziren; baina ez ziren elementu bakarra, eta batzuetan ez ziren argi bereizten urteroko udal alardeak antzeko erakustaldi militarretatik, ez izenez ez eginkizunez.\nBestetik, izaera folklorikoko erritoetan armadunen presentzia oso arrunta izan da Erdi Aroaz geroztik XIX. mendera bitarte, Euskal Herrian eta Euskal Herritik kanpo: Korpus egunean, errogatibetan, eskaera egiteko zein esker oneko prozesio erlijiosoetan, bai eta ezkontzetan, etxez etxeko eske-ibilaldi erritualetan eta halakoetan ere. Mendeen poderioz, su-armadunen presentzia desagertu zen gehienetan, eta gehienez ezpata-dantzariak geratu ziren: Oñatiko Korpusean (Gipuzkoa), adibidez; Iparraldeko Besta Berri batzuetan ere erabat desagertu dira suzko armadunak, eta gainerakoetan, arrunt murriztu. XIX. mendean, ordea, garaipen militarra ospatzen zuten desfileek, armagabetu beharrean, kontrako joera ezagutu zuten, eta garaiko armadetan arruntak ziren osagaiak gehitu zitzaizkien: kantinerak, musika-bandak, makilariak, zaldieria, artilleria, uniformeak... Halakoak alarde hitzez ezagunak ziren, eta dira, Gipuzkoako Irun, Tolosa, Hondarribia, Antzuolan herrietan.


Txaber Altube abadiñarrak irabazi du Osinalde bertso sariketa - Goierriko Hitza : Goierriko Hitza\nTxaber Altube abadiñarrak irabazi du Osinalde bertso sariketa\nBertsolari gazteen Goierriko sariketetan lehendabiziko aldiz aurten parte harto du Txaber Altubek (Abadiño, Bizkaia, 1998). Aztirian aritu zen bigarren kanporaketan, eta Osinaldera sailkatzea lortu zuen. Bart, Gabiriako 47. Osinalde Bertso Saria irabazi du. Saioari goitik ekin zion, puntu erantzunetatik eta ofiziokako 8ko bi neurrietatik hasita. Eta gau guztian mantendu zuen maila, batzuetan arrazoi nahiz umore kolpe ederrekin. Kartzelan, Peru Abarrategi lehengusuarekin batera egindako jardunak goia jo zuen.\nTxaber Altube bertsolaria, Osinalde elkarteko ordezkariarekin, 47. bertso sariketaren saria jasota./Aimar Maiz\nOsinalde elkartea bete zuten entzuleek ere epaileen iritzi berbera izan zuten, Altube izendatu zuten onentzat euren sarirako. Bertsolari bati sari bat baino gehiago ez diotenez ematen, bigarren postuan geratu den Oier Etxeberria azpeitiarrak jaso du garaikur hori. Saioko bertso onenarena, berriz, Eli Pagola hernaniarrak, lehen puntuari emandako erantzunagatik: “zu gaurko plan hontan sartuko al zinake?” bukatu zuen gai jartzaileari emandako erantzuna, ohe-kontuen iradokizuna egin ostean.\nHiru bertsolari sarituak: Oier Etxeberria (2.a), Txaber Altube irabazlea eta Eli Pagola (bertso onena)./Aimar Maiz\nBertsolari guztiak ziren Osinalde sariketan debutariak. Orokorrean, denek kunplitu zuten. Aitor Servier azkaindarra, Asier Galartza muxikarra (urteak bete dituen egunean, Zorionak zuri abestu diote) eta Peru Abarrategi aramaioarra ziren beste hirurak. Printza ederrak denek utzi zituzten. Eñaut Asurabarrena gabiriarrak jarri zizkien gaiak.\nUrtero afal ondoren egiten den errifaren zozketan, hauek atera zituzten zenbaki sariduntzat: lehen saria 1.402, bigarren saria 964 eta hirugarren seria 647.\nSeikotea gai jartzailearekin, saioa bukatutakoan./Aimar Maiz


Eusko Jaurlaritzak eta Confebaskek Euskadin LH Duala sustatzeko elkarlana nabarmendu dute eta sektore eta neurri guztietako enpresak animatu dituzte bat egitera | Confebask\nGaur egun, Euskadiko LH dualeko programan parte hartzen duten enpresa kopurua, orain dela 6 urtekoa halako 15 da.\nConfebaskek Eusko Jaurlaritzaren lankidetzarekin argitaratu du prestakuntza eskuliburu berri bat\nEzkerretik hasita, Asier Aloria, Jorge Arevalo eta Eduardo Aretxaga\nElkarrekin eman duten prentsaurrekoan parte hartu dute Eusko Jaurlaritzako LHko sailburuorde Jorge Arevalok, Confebaskeko zuzendari nagusi Eduardo Aretxagak eta bertako Prestakuntza zuzendari Asier Aloriak. Hirurek nabarmendu dute Eusko Jaurlaritzaren, enpresen eta ikastetxeen arteko sintonia eta elkarlana, Euskadin LF duala hartzen ari den indarraren arrazoien artean, izan ere, Europar Batzordeko Prestakuntzako zuzendari Manuela Gelengek egin berri duen bisitan azpimarratu duenez, erreferentziazko eredua da EBrentzat berarentzat ere.\n2018-2019 ikasturte honetan, guztira 2.295 ikasle ari dira Lanbide Heziketako ikasketak egiten modalitate dualean, EAEko 1.500 enpresa ingururen partaidetzari esker; zifra orain dela 6 urtekoa halako 15 da, eta euskal enpresak LHko euskal ereduarekin duen konpromisoaren isla da.\nConfebaskeko zuzendari nagusi Eduardo Aretxagak zein Prestakuntzako zuzendari Asier Aloriak aukera baliatu dute euskal konpainiak programa dualarekin are gehiago bat egitera bultzatzeko, gogorarazi dutenez, “neurri eta sektore guztietako firmetarako pentsatuta dago, ez soilik industriarako. Dagoeneko parte hartzen ari diren enpresen %80 enpresa txiki eta ertainak dira”.\nIrakasleen eskuliburu berria\nEnpresako Prestakuntza dualaren garapen zuzenerako funtsezko figuretako bat enpresako irakaslea da, hau da, lantaldearen barruan, ikaslearen ikasketa ikuskatzeaz arduratzen dena. Horren garrantziaz jabetuta, Confebaskek, Eusko Jaurlaritzarekin elkarlanean, eskuliburu berri bat argitaratu du, irakasleak prestatzeko, zeinean jarraibideak eta gomendioak zehazten diren lantokiko bertako prestakuntza ahalik eta onena izan dadin, bai enpresarentzat, bai ikaslearentzat.\nArgitalpenak, euskaraz eta gaztelaniaz editatu da, eta zehatz-mehatz azaltzen du EAEko prestakuntza duala zer den, zein araudik arautzen duen, parte hartzeko enpresak jarraitu beharreko urratsak zein diren, konpainia barruan garapena nola antolatu behar den edo bertako irakasleak bereganatu beharreko konpetentzien mapa, tresnak eta metodologia zein diren.\nMaterial horretan oinarrituta, Confebaskek hainbat prestakuntza saio antolatu ditu, bere elkarte kide Adegi, Cebek eta Searen eskutik.


Dantza talde bat baino askoz gehiago — dantzan.eus\nHemen zaude: Hasiera › Hemeroteka › Dantza talde bat baino askoz gehiago\nDantza talde bat baino askoz gehiago\nEuskal kultura eta folklorea hedatzea helburu duen iruña taldeak 40 urte betetzen ditu aurten\n1972an 30 pertsona inguruk sortutako talde honek euskal kultura dantzaren bitartez hedatzea zuen helburu nagusitzat, bide horren ibilian ikerketa eta berreskurapenaren eskutik abiatuz. Iñaki Saenz egungo taldekide denak azaldu bezala, "Muthiko Alaiak taldean izandako bereizketa batetatik sortu zen Iruña Taldea". Hasiera "la-tza" izan bazen ere, kide kopuru eskasagatik, laster finkatu zuen taldeak bere nortasun eta norabidea.\nBerreskurapenaren sakontze horretan, Doneztebeko Trapatana edo Arruazuko Larraindantza bezalako dantzak biziberritu zituzten, herri bakoitzera bertaratu eta jendearekin hitz eginez, galdetuz, ikasiz. Hala, dantza pausoez haratago, dantza bakoitzaren jatorrizko janz-kera, musika tresnak eta partiturak ere berreskuratu ziren. Saenzen erranetan, "helburu nagusia, hasieratik, euskal folklorea heda-tzea zen". Ezagutarazte prozesu horretan, Iruña Taldeak Euskal Herriko bazterretan barrena ibili da berrogei urte hauetan, herriz herri, bestaz besta: guztira, 600 saio baino gehiago eskaini dituzte. Baina gure mugetatik haratago ere abiatu izan dira, Austria, Alemania eta Eskoziako jaialdietan parte hartuz, besteak beste.\nDudarik gabe, Iruña Taldearen historiako pauso garrantzitsuenetako bat 1997an eman zen, 25 urteurrenarekin batera talde izatetik elkarte izatera igaro zirenean: Iruña Taldea Euskara Kultur Elkartea dira geroztik. "Adin batera iritsita kideek taldea uzten zutela ikusirik", azaltzen du Saenzek, "taldearekiko lotura horri jarraipen bat ematea beharrezkoa zela ondorioztatu genuen". Baina ez hori bakarrik, izan ere, "dantza edo musika taldeaz gain, euskara eta kulturarekin lotuta dauden hainbat jarduerari bidea ireki zitzaion".\nHala, taldearen funtzionamendua guztiz aldatu zen ordutik aurrera. Dantzari eta musikariez gain, kulturaren alde lan egin nahi zuten edozeini ateak ireki eta bazkide izateko aukera luzatu zitzaion. Bestalde, San Lorentzo kalean egoitza berri bat eskuratu zuten, denborarekin auzoaren erreferente eta bilera leku bilakatu dena. Hitzaldi, ikastaro, kontzertu eta bestelako ekitaldi askok euren lekua aurki-tzen dute Iruña Taldearen etxean.\nGaur egun, taldea dantzari, fanfarre eta dantzari txikien taldeak osa-tzen dute, 75 inguru kiderekin. Saenzen iritziz, belaunaldi berrien jarraipena garrantzitsua da elkartearentzat: "Dantzari txikien taldea osatu zenean, argi genuen harrobi lana egin behar genuela, taldearen etorkizuna bermatzeko".\nOSPATZEKO UNEA Iruña Taldeak, beraz, badauka zer ospatu. Elkartearentzat garai saminak diren arren, herri eta eskoletako dantza talde kopuruak gora egin ahala kide zein diru sarrerak murrizten joan baitira, kideek gogotsu eki diote urte honetako ospakizunei. Hala, bihar, 20.30etan, Beltxa eta Lur taldeen musika emanaldia eskainiko da alde zaharreko Iruñazarra ostatuan. Ospakizun nagusia, baina, larunbatean izango da. Iruña Taldeko 100 bat kide eta kide ohiek Nafarroa Behereko Kabalkada ospatuko dute, goizeko 10.30etan, San Lorentzo kaleko egoitzatik abiatuta. Amaiera Burgoen plazan izango da, 13.00ean, non dantzen ikuskizuna zabalduko den.\nUrte guzti honetan zehar, hala ere, urteurren ekitaldi gehiagori ere ekingo diote Iruña Taldekoek, izan ere, 40 urte ez dira egunero betetzen.


Legalak izan zuen erantzunetan... Zenbat alditan, uda pasata, hasi zarete dieta bat egiten, edota gimnasioara apuntatu zarete? Edo zuen buruei gutxiago jan edo kaña gutxiago edateko promesa egin duzue? Lasaitasuna ekarriko dugu zuen buruetara… ez zarete munduan bakarrak horrelakorik pentsatzen dutenak. Bapatean “galdutako” itxura berreskuratzea gizarteko larritasun bat bilakatzen da gure ingurura begiratzen badugu: uda ondorengo dietak aurkezten dituzten aldizkariak, gimnasio liluragarriak, edota inoiz izan ez genuen baina horren bila gabiltzan gorputza berreraikitzen dituzten klinikak. Lodia egotea, kasu honetan, ezarritako edertasun ereduaren arau-hauste ikaragarria bilakatzen da… gutariko askok identifikatuta ikusiko dugu gure burua dietaren bat probatu dugulako… eta hona hemen sekretu bat… eskatzen eta inposatzen diguten edertasun eredua ez dut, ez duzu, ez dugu inoiz lortuko... existitzen ez baita! Beti egongo da zerbait edertasun eredu horretara heltzen galerazten digutena... Beraz... guk eraikitako zerbait ez den heinean... zergaitik jarraitu? Zergaitik ez maitatu gure gorputza den bezalakoa? Lodia bada, gure estria eta mitxelinekin, argala bada gure argaltasunarekin, aniztasun funtzional bat badut, aniztasun horrek eman ditzazkeen ahalmenak gaintzat harturik, ezinezkoak baino...\nBi pertsona aurkeztu nahi dizkizuegu. Alde batetik, Beth Ditto, Gossip taldearen abeslaria. Sekulako indarra duen emakumea, bere burua “Lodia, lesbiana eta feminista” bezala aurkezten duena. Ez da lehenengo aldia hemen, gure artean dugunik... eta ez da azkena ere izango!


The Eraser·XL Recordings 2006\nThom Yorkek atera du bere bakarkako disko berria, Radiohead, taldearen lan berria noiz eta norekin kaleratuko duen erabakitzen duen bitartean. Olatu artean ito eta galtzen den zibilizazioa dakar diskoko diseinuak. Britania Handiko errege baten kondairan oinarritutako diskoa da, kritika sozial eta politikoa dakarrena eta olatuei aurre egin zien erregearen lekuan jarri eta kondairak dakarren mezua biltzen ditu. Bere taldearekin ohituak gaituen elektronika maindire artean ezkutatu da Yorke bakarkako lehen disko hunkigarri hau kaleratzeko.\nDJ Kicks·!K7 2006\nKieran Hebdenen apustu berria DJ Kicks ekimenaren eskutik datorkigu. Bere ibilbide eta emanaldietan eragina izan duten kantuen bilduma dakar eskuartean entzulea astinduko duen nahasketan. Soinu berri nahiz zaharrak erakusten dizkigu eta modu horretan Animal Collective, Autechre edo Curtis Mayfield bezalakoak disko berean entzun daitezke, inoiz batek aurretik imajinatu ezineko moduan. Ezberdina izaten jarraitzen du Hebdenek, egiten duen guztia berritzaile bilakatzen daki. Baso ilunean bidea egin eta koloreak zabaltzen dakiten horietakoa da eta gu pozik galtzen gara horrelako paradisuetan.\nNuevo Catecismo Catolico·No tomorrow records 2006\n11 kantu sartu dituzte diskoak irauten dituen 1530 segundotan. Diskoa NCC izaten jarraitzen du. Punk-rocka %100. Disko honetan ordea ahotsa inoiz baino hobeto entzuten da eta kantuak ereserki bihurtzen dira ia lehendabiziko entzunalditik. Diskoa irekitzen duen noise!! noise!! kantua adibidez, entzun orduko, NCC-ren klasiko bat dela konturatzen gara, NCCren kontzertuetan hutsik egingo ez duen horietako bat. Diskoa Karlos Osinaga, "Txap"-ek ekoiztu du eta taldeak beti egiten duen moduan binilozko edizioa ere kaleratu du. Soilik 1530 segundo dira, baina ez duzu arnasa hartzeko astirik izango.\nCompilated by Kon & Amir and Dj Muro·Bbe records 2006\nLan bikoitza da honakoa, alde batetik Kon & Amir eta bestetik Dj Murok gauzatu dutena. Lehen diskoan hamazazpi kantu entzun daitezke soul edo funk erritmoetan oinarrituta, modu lasai eta dotorean. Bigarren diskoan 44 kantu datoz, bai 44. Internetetik abesti solteak jaistera ohituta gauden garai honetan berrogei kantuk osatutako diskoa argitaratzea erokeri bat dirudien arren ez da horrela. Bi minutura heltzen ez diren abestiak dira, Aretha Franklin bezalakoen bertsioez osatuta eta diskoa festa psikodeliko handi batean bihurtzen dute.